cyanic-selkie/wikianc huggingface dataset:
ಇಟಲಿ
ವಾಯುಗುಣ
ಉತ್ತರದಿಂದ ದಕ್ಷಿಣಕ್ಕೆ ಅಕ್ಷಾಂಶದಲ್ಲಿ ಸುಮಾರು ಹತ್ತು ಡಿಗ್ರಿಗಳ ಅಂತರವಿರುವುದರಿಂದಲೂ ಮೈಮೇಲೆ ಬಹು ತೀವ್ರ ಉಬ್ಬು ತಗ್ಗುಗಳಿರುವುದರಿಂದಲೂ ಇಲ್ಲಿ ಒಂದೆಡೆಯಿಂದ ಇನ್ನೊಂದೆಡೆಗೆ ವಾಯುಗುಣದಲ್ಲಿ ಬಹಳ ವ್ಯತ್ಯಾಸಗಳಿವೆ. ಸಮುದ್ರಕ್ಕಿರುವ ದೂರವೂ ಈ ವ್ಯತ್ಯಾಸಗಳಿಗೆ ಒಂದು ಕಾರಣ. ಸಮುದ್ರಪ್ರಭಾವಕ್ಕೆ ಒಳಗಾದ ಪ್ರದೇಶದಲ್ಲಿ ಮಳೆ ಹೆಚ್ಚು; ಹವೆ ಹಿತಕರ. ಎತ್ತರ ಪ್ರದೇಶ ಹೆಚ್ಚು ತಂಪು; ಅಲ್ಲಿ ಮಳೆಯೂ ಹೆಚ್ಚು. ಪರ್ವತಗಳ ಪೂರ್ವ ಬದಿಯಲ್ಲಿ ಮಳೆ ಕಡಿಮೆ. ಇದು ಮಳೆನೆರಳು ಪ್ರದೇಶ. ಉತ್ತರ ಮೈದಾನದ ಪಶ್ಚಿಮಭಾಗದಲ್ಲಿರುವ ಟುರಿನ್ನಿನಲ್ಲಿ ವರ್ಷದ ಕನಿಷ್ಠ ಮಧ್ಯಮ ಉಷ್ಣತೆ ೧೭೦ ಫ್ಯಾ. ನಷ್ಟು ಕೆಳಗಿರುತ್ತದೆ. ದಕ್ಷಿಣದ ಮೆಸ್ಸಿನ ಜಲಸಂಧಿಯ ಆಚೀಚೆ ಪ್ರದೇಶದಲ್ಲಿ ಚಳಿಗಾಲದಲ್ಲಿ ೫೩೦ ಫ್ಯಾ. ನಷ್ಟು ಹೆಚ್ಚು ಉಷ್ಣತೆಯಿರುತ್ತದೆ. ಬೇಸಗೆಯಲ್ಲಿ ಟರಾಂಟೊ ಖಾರಿಯ ಸುತ್ತಣ ಪ್ರದೇಶದಲ್ಲಿ ಅತಿ ಹೆಚ್ಚು ಉಷ್ಣತೆಯೂ (೭೭.೫ ಫ್ಯಾ.) ಆಲ್ಪ್ಸ್ ತಲೆಗಳ ಮೇಲೆ ಅತ್ಯಂತ ತಂಪೂ ಇರುತ್ತದೆ. ಕರಾವಳಿ ಪ್ರದೇಶ ತಗ್ಗಾಗಿರುವುದರಿಂದ ಅಲ್ಲಿ ಬೇಸಗೆಯಲ್ಲಿ ಉಷ್ಣತೆ ಹೆಚ್ಚು. ಇಟಲಿಯ ಎಲ್ಲ ಕಡೆಗೂ ಹಿಮಬೀಳುವುದಾದರೂ ದಕ್ಷಿಣದಲ್ಲಿ ಇದು ವಿರಳ. ಉತ್ತರದ ಆಲ್ಪ್ಸ್ ಪ್ರದೇಶದಲ್ಲಿ ಪರಮಾವಧಿ ಮಳೆ (೧೨೦೦); ತಗ್ಗು ಪ್ರದೇಶದಲ್ಲಿ ತೀರಕಡಿಮೆ (೧೫”). ಪಶ್ಚಿಮ ಮಾರುತಗಳೇ ಮೋಡ ವಾಹಕಗಳಾಗಿದ್ದರಿಂದ ಪಶ್ಚಿಮದಲ್ಲಿ ಮಳೆ ಹೆಚ್ಚು. ಪೂರ್ವಭಾಗ ಶುಷ್ಕ. ಇಟಲಿಯ ದಕ್ಷಿಣಾರ್ಧದಲ್ಲಿ ಮೆಡಿಟರೇನಿಯನ್ ವಾಯುಗುಣಕ್ಕೆ ಅನುಗುಣವಾಗಿ ಮಳೆ ಬೀಳುತ್ತದೆ. ಎಂದರೆ ಚಳಿಗಾಲದಲ್ಲಿ ಮಳೆ; ಬೇಸಗೆಯಲ್ಲಿ ತೇವವಿರುವುದಿಲ್ಲ. ಉತ್ತರಕ್ಕೆ ಹೋದಂತೆಲ್ಲ ವರ್ಷಕ್ಕೆ ಎರಡು ಮಳೆಗಾಲ; ಶರತ್ ಹಾಗೂ ವಸಂತಋತುಗಳಲ್ಲಿ ಮಳೆ ಅಧಿಕ. ಆದಾಗ್ಯೂ ಚಳಿಗಾಲದಲ್ಲೇ ಮಳೆಯ ಪ್ರಮಾಣ ಹೆಚ್ಚು. ಆದರೆ ಬೇಸಗೆಯ ಒಣಹವೆಯ ಅವಧಿ ಉತ್ತರಕ್ಕೆ ಹೋದಂತೆಲ್ಲ ಕಿರಿದಾಗುತ್ತದೆ. ಪೋ ನದಿಯ ಉತ್ತರಕ್ಕೆ ಚಳಿಗಾಲದಲ್ಲೇ ಮಳೆಯ ಕನಿಷ್ಠ ಪ್ರಮಾಣ. ಈ ಮೈದಾನದಲ್ಲಿ ಚಳಿಗಾಲ, ಬೇಸಗೆಕಾಲಗಳೆರಡರಲ್ಲೂ ಸಾಮಾನ್ಯವಾಗಿ ಒಣ ಹವೆ ಇರುವುದು ಸ್ವಾರಸ್ಯದ ಸಂಗತಿಯಾಗಿದೆ. ಆಲ್ಪ್ಸ್‍ಪರ್ವತದ ಶೃಂಗ ಪ್ರದೇಶಗಳಾದರೂ ಸದಾ ದಟ್ಟವಾದ ಹಿಮಕವಚವನ್ನು ಹೊದ್ದಿರುತ್ತವೆ. ಅಷ್ಟು ಎತ್ತರವಲ್ಲದ ಅಪೆನೈನ್ ಪರ್ವತ ಶ್ರೇಣಿಗಳ ವಿಶಾಲ ಪ್ರದೇಶಗಳಲ್ಲಿ ವರ್ಷದಲ್ಲಿ ಮೂರು ನಾಲ್ಕು ತಿಂಗಳುಗಳ ಕಾಲ ಹಿಮ ಇರುತ್ತದೆ. ಅದೇ ಉತ್ತರ ಭಾಗದ ಬಯಲು ಭೂಮಿಯಲ್ಲಿ ವರ್ಷದ ಕೇವಲ ಹತ್ತುದಿನ ಹಿಮ ಕಂಡರೆ ಹೆಚ್ಚು. ವಾಯುಗುಣದ ಹಿತಾಹಿತಗಳನ್ನೂ ಜೀವನ ಸೌಲಭ್ಯಗಳನ್ನೂ ವ್ಯವಸಾಯ, ಕೈಗಾರಿಕೆಗಳ ಸೌಕರ್ಯಗಳನ್ನೂ ಗಮನಿಸಿ ಜನ ನೆಲೆನಿಲ್ಲುತ್ತ ಹೋಗಿರುವುದನ್ನು ಇಲ್ಲಿ ಕಾಣಬಹುದು.
ಸ್ವಾಭಾವಿಕ ಸಸ್ಯವರ್ಗ
ಮಧ್ಯ ಐರೋಪ್ಯ ಹಾಗೂ ಮೆಡಿಟರೇನಿಯನ್ ಪ್ರದೇಶಗಳೆರಡೂ ಇಟಲಿಯಲ್ಲಿ ಒಂದರ ಮೇಲೊಂದು ಪ್ರಸರಿಸಿವೆ. ಶಂಕುವಿನಾಕಾರದ (ಕೊನಿಫರಸ್) ಮರಗಳಿಂದಲೂ ಅಗಲೆಲೆಯ ಪರ್ಣಪಾತೀ ವೃಕ್ಷಗಳಿಂದಲೂ ಕೂಡಿದ ಕಾಡುಗಳು, ಕುರುಚಲು ಕಾಡುಗಳು, ಹಸಿರು ಹುಲ್ಲುಗಾವಲುಗಳು ಮಧ್ಯ ಐರೋಪ್ಯ ಪ್ರದೇಶದ ಲಕ್ಷಣ. ಶರತ್ಕಾಲದಲ್ಲಿ ಬುಡದವರೆಗೂ ಸತ್ತು ಮತ್ತೆ ಬೆಳೆಯುವ ಸಸ್ಯಗಳು ಇಲ್ಲಿ ಅಧಿಕ. ಶಂಕುವಿನಾಕಾರದ ಮರಗಳೊ ದಪ್ಪನಾದ ಅಗಲೆಲೆಯ ನಿತ್ಯ ಹಸರು ವೃಕ್ಷಗಳೂ ವಾರ್ಷಿಕ ಸಸ್ಯಗಳೂ ಗೆಡ್ಡೆಯಿಂದ ಬೆಳೆಯುವ ಗಿಡಗಳೂ ಬೇಸಗೆಯಲ್ಲಿ ಒಣಗುವ ಹುಲ್ಲುಗಾವಲುಗಳೂ ಮೆಡಿಟರೇನಿಯನ್ ಪ್ರದೇಶದಲ್ಲಿ ಸಾಮಾನ್ಯ. ಇವೆರಡು ಸ್ವಾಭಾವಿಕ ವಿಭಾಗಗಳನ್ನೂ ಪ್ರತ್ಯೇಕಿಸುವ ಖಚಿತ ಗೆರೆ ಎಳೆಯುವುದು ಅಸಾಧ್ಯವಾದರೂ ಇಟಲಿಯ ಆಲ್ಪ್ಸ್ ಪ್ರದೇಶವನ್ನೂ ಉತ್ತರ ಮೈದಾನದ ಹೆಚ್ಚಿನ ಭಾಗವನ್ನೂ ಮಧ್ಯೆಐರೋಪ್ಯ ಪ್ರದೇಶಕ್ಕೂ ಪರ್ಯಾಯದ್ವೀಪ ಭಾಗವನ್ನು ಮೆಡಿಟರೇನಿಯನ್ ಪ್ರದೇಶಕ್ಕೂ ಸೇರಿಸಬಹುದು. ಇಟಲಿಯ ಪೂರ್ವ ಕರಾವಳಿ ಭಾಗವನ್ನು ಮೆಡಿಟರೇನಿಯನ್ ಪ್ರದೇಶದಲ್ಲೇ ವಿಶಿಷ್ಟವಾದದ್ದೆಂದು ಪರಿಗಣಿಸಬೇಕು. ಅಪೆನೈನ್ ಪರ್ವತಶ್ರೇಣಿಗಳ ಮೇಲೂ ಸಿಸಿಲಿಯ ಎಟ್ನ ಪರ್ವತದ ಮೇಲೂ ಪರ್ಣಪಾತೀ ವೃಕ್ಷಗಳ ಕಾಡುಗಳು ಅಧಿಕ. ಇಟಲಿಯ ಅನೇಕ ಭಾಗಗಳಲ್ಲಿ ಕುರುಚಲು ಗಿಡಗಳು ಸಾಮಾನ್ಯ.
ಪ್ರಾಣಿವರ್ಗ
ಇಟಲಿಯ ಪ್ರಾಣಿಗಳಿಗೂ ಮಧ್ಯ ಯೂರೋಪ್ ಬಾಲ್ಕನ್ ಹಾಗೂ ಆಫ್ರಿಕಾ ಪ್ರದೇಶಗಳ ಪ್ರಾಣಿಗಳಿಗೂ ರೂಪಸಾಮ್ಯವುಂಟು. ಆದರೆ ಪ್ರಾಣಿಗಳಿಗೆ ಆತ್ಮವಿಲ್ಲವೆಂದೂ ಆದ್ದರಿಂದ ಅವು ಮಾನವಾನುಕಂಪಕ್ಕೆ ಅನರ್ಹವೆಂದೂ ಅವುಗಳ ಬಗ್ಗೆ ಉಪಯುಕ್ತತೆಯ ದೃಷ್ಟಿಯಿಂದ ಮಾತ್ರ ವರ್ತಿಸಬೇಕೆಂದೂ ಇಟಾಲಿಯನ್ನರು ಭಾವಿಸಿರುವುದರಿಂದ ಇಲ್ಲಿ ಅವು ವಿರಳ. ಬೇಟೆಯಾಡಲು ಎಲ್ಲರಿಗೂ ಹಕ್ಕುಂಟು. ಜಮೀನಿನ ಒಡೆಯನಿಗೆ ತನ್ನ ನೆಲದ ಮೇಲಿನ ಪ್ರಾಣಿಗಳ ಮೇಲೆ ಯಾವ ಸ್ವಾಮ್ಯವೂ ಇಲ್ಲ. ಆಹಾರದ ಕೊರತೆಯನ್ನು ತುಂಬಿಕೊಳ್ಳುವ ಸಲುವಾಗಿ ಪ್ರಾಣಿಗಳನ್ನು ಬೇಟೆಯಾಡುವುದು ಸಾಮಾನ್ಯ. ಹೀಗಾಗಿ ಎಲ್ಲೋ ಕೆಲವೆಡೆಗಳಲ್ಲಿ ಮಾತ್ರ ಪ್ರಾಣಿಗಳು ಇನ್ನೂ ಉಳಿದುಕೊಂಡಿವೆ. ಕರಡಿಗಳು ಅಬ್ರುಜಿ ಎಂಬಲ್ಲಿ ಇನ್ನೂ ಕಾಣಸಿಗುತ್ತವೆ. ತೋಳಗಳು ಅಪೆನೈನ್ ಶ್ರೇಣಿಗಳಲ್ಲಿ ಹೆಚ್ಚಾಗಿವೆ. ಸಣ್ಣಜಾತಿಯ ಜಿಂಕೆಗಳು (ರೋ) ಕಾಡುಗಳಲ್ಲಿ ಉಳಿದುಬಂದಿವೆ. ವೆನಿಸ್ ಬಳಿಯ ಆಲ್ಪ್ಸ್ ಪ್ರದೇಶದಲ್ಲಿ ಸಾರಂಗಗಳೂ ಆಲ್ಪ್ಸ್ ಪ್ರದೇಶದ ಎಲ್ಲೆಡೆಗಳಲ್ಲೂ ಪಾಮಾಯ್ ಮೃಗಗಳೂ ಅಲ್ಲಲ್ಲಿ ಕಾಡುಹಂದಿಗಳೂ ಇವೆ. ಹಲ್ಲಿಗಳು ಅಸಂಖ್ಯಾತ. ಬೆಟ್ಟಗಾಡುಗಳಲ್ಲಿ ಹಾವುಗಳು ಧಾರಾಳ. ಸಾವಿರಕಾಲುಗಳೂ (ಸ್ಕಾಲೊಪೇಂಡ್ರ) ಸಣ್ಣ ಚೇಳುಗಳೂ ಹೆಜ್ಜೇಡಗಳೂ (ಟರಾಂಟ್ಯುಲ) ಹಾರುಜೇಡಗಳೂ ಇಲ್ಲಿನ ವಿಷಜಂತುಗಳು, ನಾನಾ ಬಗೆಯ ಸೊಳ್ಳೆಗಳೂ ಇವೆ. ಆದರೆ ಮಲೇರಿಯ ಮೂಲೋತ್ಪಾಟನವಾಗಿರುವುದರಿಂದ ಭಯವಿಲ್ಲ.
ವ್ಯವಸಾಯ
ಇಟಲಿ ಕೃಷಿ ಪ್ರಧಾನ ರಾಷ್ಟ್ರ. ಇಲ್ಲಿಯ ಆರ್ಥಿಕ ವ್ಯವಸ್ಥೆಗೆ ವ್ಯವಸಾಯವೇ ತಳಹದಿ. ದೇಶದ ೯೦% ರಷ್ಟು ಭಾಗ ಬೇಸಾಯದ ನೆಲದಿಂದಲೂ ಅರಣ್ಯಗಳಿಂದಲೂ ಕೂಡಿದೆ. ದೇಶದ ದುಡಿಯುವ ಜನರಲ್ಲಿ ೨/೫ ಭಾಗ ವ್ಯವಸಾಯದಲ್ಲೂ ಅರಣ್ಯೋದ್ಯಮದಲ್ಲೂ ನಿರತರಾಗಿದ್ದಾರೆ. ೧೯೫೩ರ ಭೂಸುಧಾರಣಾಕಾಯಿದೆಯ ಪ್ರಕಾರ ಜಮೀನನ್ನು ವಶಪಡಿಸಿಕೊಂಡು ೧೯೬೩ರಲ್ಲಿ ಸುಮಾರು ೧೮೦೦೦೦೦ ಎಕರೆ ಜಮೀನನ್ನು ಪುನರ್ವಿಂಗಡಿಸಿಯೂ ೧೬೦೦೦೦೦ ಎಕರೆ ಜಮೀನನ್ನು ಹೊಸದಾಗಿಯೂ ರೈತರಿಗೆ ನೀಡಲಾಯಿತು. ದೇಶದ ನಾನಾ ಕಡೆಗಳಲ್ಲಿ ದ್ರಾಕ್ಷಿ ಬೆಳೆಯುತ್ತಾರೆ. ಆಲ್ಪೈನ್ ಜಿಲ್ಲೆಗಳು ಅರಣ್ಯ, ಹಣ್ಣಿನ ತೋಟ ಹಾಗೂ ಗೋಮಾಳಗಳಿಗೆ ಪ್ರಸಿದ್ಧ. ಪೋ ಕಣಿವೆ ಪ್ರದೇಶಗಳಲ್ಲಿ ಧಾನ್ಯ ಹಾಗೂ ಹುಲ್ಲು ಬೆಳೆಯುತ್ತಾರೆ. ಬೆಟ್ಟಗಳ ಮಧ್ಯ ಹಾಗೂ ದಕ್ಷಿಣ ಭಾಗದಲ್ಲಿ ದವಸ ಧಾನ್ಯಗಳನ್ನು, ಆಲಿವ್ ಮತ್ತು ಹಣ್ಣುಗಳನ್ನು ಬೆಳೆಯುತ್ತಾರೆ. ಕಾಲುವೆ ವ್ಯವಸ್ಥೆ ನೀರಾವರಿ ವ್ಯವಸ್ಥೆ ತುಂಬ ಸಮರ್ಪಕವಾಗಿದೆ. ಪರಿಮಾಣದ ದೃಷ್ಟಿಯಿಂದ ಗೋಧಿ, ಬೀಟ್‍ರೂಟ್, ಆಲೂಗೆಡ್ಡೆ, ಜೋಳ, ಟೊಮ್ಯಾಟೊ, ಅಕ್ಕಿ, ಓಟ್ಸ್, ಬಾರ್ಲಿ, ಸಣ್ಣಗೋದಿ, ಹೊಗೆಸೊಪ್ಪು, ಸೆಣಬು-ಇವು ಮುಖ್ಯವಾದ ಬೆಳೆಗಳು. ಅಲ್ಲದೆ ಕಿತ್ತಲೆ ಹಾಗೂ ನಿಂಬೆಹಣ್ಣುಗಳನ್ನು ಹೇರಳವಾಗಿ ಬೆಳೆಯುತ್ತಾರೆ. ದ್ರಾಕ್ಷಾರಸ ಹಾಗೂ ಆಲಿವ್ ಎಣ್ಣೆಗಳ ಉತ್ಪಾದನೆಯಲ್ಲಿ ಪ್ರಸಿದ್ಧವಾದ ರಾಷ್ಟ್ರಗಳ ಪೈಕಿ ಇಟಲಿಗೆ ಎರಡನೆಯ ಸ್ಥಾನ. ದೇಶದ ಎಲ್ಲ ಭಾಗಗಳಲ್ಲೂ ಸುಮಾರು ೧೦೦೦೦೦೦೦ ದನಕರುಗಳನ್ನೂ ಅಷ್ಟೇ ಪ್ರಮಾಣದಲ್ಲಿ ಕುರಿ, ಮೇಕೆ, ಹಂದಿಗಳನ್ನೂ ನೋಡಬಹುದಾಗಿದೆ. ಉಳಿದ ಪ್ರಾಣಿ ಸಂಪತ್ತೆಂದರೆ ಕತ್ತೆ, ಕುದುರೆ ಹಾಗೂ ಹೇಸರಗತ್ತೆ. ಇಟಲಿಯಲ್ಲಿ ದೊರಕುವ ಖನಿಜಸಂಪತ್ತು ಅಷ್ಟೇನೂ ಆಶಾದಾಯಕವಾದುದಲ್ಲ. ಗಂಧಕ ಹಾಗೂ ಪಾದರಸ ಹೇರಳವಾಗಿ ಸಮೃದ್ಧವಾಗಿ ದೊರಕುತ್ತದೆ. ಇಟಲಿ ಇದನ್ನು ಹೇರಳವಾಗಿ ರಫ್ತುಮಾಡುತ್ತದೆ. ಪ್ರಪಂಚದ ೧/೩ ಭಾಗದಷ್ಟು ಪಾದರಸ ಇಟಲಿಯಲ್ಲಿ ಉತ್ಪಾದನೆಯಾಗುತ್ತದೆ. ಕಬ್ಬಿಣ, ಸತು, ಸೀಸ, ಮ್ಯಾಂಗನೀಸ್ ಮತ್ತು ಅಲ್ಯೂಮಿನಿಯಂ ಅದುರುಗಳ ಉತ್ಪಾದನೆಯೂ ಇದೆ. ಆದರೆ ಕೈಗಾರಿಕೆಗೆ ಬೇಕಾದ ಕಬ್ಬಿಣದ ಅದುರು ಹಾಗೂ ಕಲ್ಲಿದ್ದಲು ಸಾಕಷ್ಟು ದೊರಕದಿರುವುದು ದೇಶದ ಕೈಗಾರಿಕೋದ್ಯಮಕ್ಕೆ ಭಾರಿ ಪೆಟ್ಟು. ಕೆಲವು ಮುಖ್ಯ ಗಣಿಗಳು ಸಿಸಿಲಿ, ಸಾರ್ಡಿನಿಯ, ಟಸ್ಕನಿ, ಲೊಂಬಾರ್ಡಿಗಳಲ್ಲಿವೆ. ಸಿಸಿಲಿಯಲ್ಲಿ ಅನೇಕ ಸಮೃದ್ಧ ಎಣ್ಣೆ ಬಾವಿಗಳು ದೊರಕಿವೆ. ಆ ಪ್ರದೇಶಗಳನ್ನು ಅಭಿವೃದ್ಧಿಪಡಿಸಿ ಯೂರೋಪಿನಲ್ಲೇ ಅತಿ ಪ್ರಮುಖವಾದ ಎಣ್ಣೆ ದೊರಕುವ ಪ್ರದೇಶಗಳನ್ನಾಗಿ ಮಾಡುವ ಯೋಜನೆ ಹಾಕಿಕೊಂಡು ಅಭಿವೃದ್ಧಿ ಕೆಲಸಗಳು ನಡೆಯುತ್ತಿವೆ. ಜಲವಿದ್ಯುಚ್ಛಕ್ತಿಯನ್ನು ಅಧಿಕವಾಗಿ ಉತ್ಪಾದಿಸಲಾಗುತ್ತಿದೆ. ದೇಶದ ಕೈಗಾರಿಕೋದ್ಯಮಗಳು ಇಟಲಿಯ ಉತ್ತರಭಾಗದಲ್ಲಿ ಹೆಚ್ಚಾಗಿವೆ. ಆದರೆ ಇತ್ತೀಚೆಗೆ ದಕ್ಷಿಣದಲ್ಲಿ ಕೈಗಾರಿಕೆಗಳನ್ನು ಸ್ಥಾಪಿಸಿ ಉತ್ಪಾದನೆ ಹೆಚ್ಚಿಸಬೇಕೆಂದು ನಿಯೋಜಿತ ಯೋಜನೆಯನ್ನು ಹಾಕಿಕೊಂಡು ದೇಶ ಮುಂದುವರಿಯುತ್ತಿದೆ. ಇಟಲಿಯ ಕೈಗಾರಿಕಾ ಕ್ಷೇತ್ರದಲ್ಲಿ ಪ್ರಮುಖವಾದದ್ದು ಎಂದರೆ ಬಟ್ಟೆ ಕೈಗಾರಿಕೆ. ಈ ಕೈಗಾರಿಕೆ ದೇಶದಲ್ಲಿ ಬಹುತೇಕ ಜನರಿಗೆ ಉದ್ಯೋಗ ನೀಡಿದೆ. ಈ ಕೈಗಾರಿಕೋದ್ಯಮದಲ್ಲಿ ಮುಖ್ಯವಾಗಿ ಸಿಲ್ಕ್, ಉಣ್ಣೆ ಮತ್ತು ಹತ್ತಿ ಹಾಗೂ ಕೃತಕನೂಲಿನ ಬಟ್ಟೆಗಳ ಉತ್ಪಾದನೆ ಹೆಚ್ಚಾಗಿದೆ. ರಾಸಾಯನಿಕ ವಸ್ತು, ಸಕ್ಕರೆ ಹಾಗೂ ಮೋಟಾರ್ ಕಾರು, ಕೈಗಾರಿಕೆಗಳು ಪ್ರಮುಖವಾದ ಉದ್ಯಮಗಳಾಗಿವೆ. ವೈರ್‍ಲೆಸ್ ಮತ್ತು ಬೆರಳಚ್ಚು ಯಂತ್ರ, ವ್ಯವಸಾಯಕ್ಕೆ ಬೇಕಾದ ಉಪಕರಣ ಬೈಸಿಕಲ್ಲು, ಮೋಟಾರ್ ಸೈಕಲ್ಲು-ಇವು ಕೈಗಾರಿಕೋದ್ಯಮದ ಇತರ ಉತ್ಪಾದಿತ ವಸ್ತುಗಳು. (ನೋಡಿ- ಇಟಲಿಯ-ಆರ್ಥಿಕ-ವ್ಯವಸ್ಥೆ)
ಜನಜೀವನ
ಬಹುಪುರಾತನ ಕಾಲದಿಂದ ಇಟಲಿಗೆ ಅನೇಕ ಜನಾಂಗಗಳು ಬಂದು ಸೇರಿವೆ. ಆರ್ಯರು, ಕೆಲ್ಟರು, ಗೋಥರು, ಇಟ್ರಸ್ಕನರು ಮುಂತಾದ ಜನಾಂಗಗಳ ಜನರು ಇಟಲಿಯ ಮೇಲೆ ದಾಳಿ ನಡೆಸಿದರು. ಪ್ರತಿಯೊಂದು ದಾಳಿಯ ಅನಂತರವೂ ಅವರಲ್ಲಿ ಸ್ವಲ್ಪಜನ ಅಲ್ಲೇ ನೆಲೆಯೂರಿದರು. ಹೀಗೆ ಇಟಲಿಯಲ್ಲಿ ಅನೇಕ ಜನಾಂಗಗಳ ಮಿಶ್ರಣವಾಗುತ್ತ ಬಂದಿದೆ. ಈಗ ಅದು ತನ್ನದೇ ಆದ ಕೆಲವು ವಿಶಿಷ್ಟ ಲಕ್ಷಣಗಳಿಂದ ಕೂಡಿದೆ. ಇಂದಿಗೂ ಇಟಲಿಯ ಜನರಲ್ಲಿ ವೈವಿಧ್ಯವನ್ನು ಕಾಣಬಹುದು. ದೇಶದ ಒಟ್ಟು ವಿಸ್ತೀರ್ಣದ ದೃಷ್ಟಿಯಿಂದ ಇಟಲಿಯಲ್ಲಿ ಇತರ ರಾಷ್ಟ್ರಗಳಿಗಿಂತ ಹೆಚ್ಚಿನ ಜನಸಾಂದ್ರತೆ ಇಲ್ಲದಿದ್ದರೂ ಪರ್ವತಮಯ ಪ್ರದೇಶದಿಂದಾಗಿ ಜನವಸತಿ ಕೆಲವೇ ಅತಿ ಹೆಚ್ಚಾಗಿದೆ. ಈಗಂತೂ ಇದೊಂದು ಸಮಸ್ಯೆಯೇ ಆಗಿ ಪರಿಣಮಿಸಿದೆ. ೧೯೩೬ರಲ್ಲಿ ಪ್ರತಿ ಚ.ಮೈ.ಗೆ ೩೫೦ ಮಂದಿ ಇದ್ದರು. ೧೯೬೧ರಲ್ಲಿ ಇದು ೪೩೫ಕ್ಕೇರಿತು. ೧೯೬೧ರ ಗಣತಿಯಂತೆ ಪ್ರತಿ ಚ.ಮೈ.ಗೆ ೮೦ ರಿಂದ ೯೦೭ರವರೆಗೆ ವಿವಿಧ ರೀತಿಯಲ್ಲಿ ಜನಸಾಂದ್ರತೆ ಹರಡಿತ್ತು. ಈಗ ಜನಸಂಖ್ಯೆಯ ಏರಿಕೆಯ ಪ್ರಮಾಣ ಅಷ್ಟಾಗಿಲ್ಲ. ೧೯೩೮ರಿಂದ ೧೯೬೧ರ ವರೆಗೆ ಜನನ ಪ್ರಮಾಣ ಸಾಕಷ್ಟು ಇಳಿಯಿತು. ಆದರೆ ಸುಧಾರಿತ ವೈದ್ಯಕೀಯ ಸೌಲಭ್ಯದಿಂದಾಗಿ ನೈಸರ್ಗಿಕ ಮರಣಗಳ ಸಂಖ್ಯೆಯೂ ಇಳಿಯಿತು. ಹೀಗಾಗಿ ಒಟ್ಟಿನಲ್ಲಿ ಜನಸಂಖ್ಯೆಯ ಏರಿಕೆಯ ಪ್ರಮಾಣ ತಕ್ಕಮಟ್ಟಿಗೆ ಇತ್ತು. ಇಲ್ಲಿನ ಜನ ಮೊದಲಿನಿಂದಲೂ ಅಧಿಕಸಂಖ್ಯೆಯಲ್ಲಿ ಹೊರಕ್ಕೆ ವಲಸೆ ಹೋಗುತ್ತಿದ್ದುದರಿಂದ ಜನಸಂಖ್ಯೆಯ ಏರಿಕೆ ಅತಿಯಾಗಿ ಪರಿಣಮಿಸಿಲ್ಲವೆನ್ನಬಹುದು. ಇಟಲಿಯ ಬಹುಸಂಖ್ಯಾತ ಪ್ರಜೆಗಳು ಅಮೆರಿಕಕ್ಕೂ ಯೂರೋಪಿನ ಇತರ ರಾಷ್ಟ್ರಗಳಿಗೂ ವಲಸೆ ಹೋಗುವುದು ಸಾಮಾನ್ಯವಾಗಿತ್ತು. ಈಗ ಈ ರೀತಿ ವಲಸೆ ಹೋಗುವವರ ಸಂಖ್ಯೆ ತಗ್ಗಿದ್ದರೂ ಸಂಪೂರ್ಣವಾಗಿ ನಿಂತಿಲ್ಲ.
ಧರ್ಮ
ಇಟಲಿಯನ್ನು ರೋಮನ್ ಕೆಥೊಲಿಕ್ ರಾಷ್ಟ್ರವೆಂದೇ ಹೇಳಬಹುದು. ಇಲ್ಲಿಯ ಜನರಲ್ಲಿ ೯೫%ಕ್ಕೂ ಹೆಚ್ಚು ಜನ ಕೆಥೊಲಿಕರು. ಪ್ರಾಟೆಸ್ಟಂಟರೂ ಜ್ಯೂಗಳೂ ಇತರ ಮತಾವಲಂಬಿಗಳೂ ಅಲ್ಪಸಂಖ್ಯೆಯಲ್ಲಿದ್ದಾರೆ. ಕೆಥೊಲಿಕ್ ಮತವನ್ನು ರಾಷ್ಟ್ರೀಯಮತವೆಂದು ಪರಿಗಣಿಸಲಾಗಿದೆ. ಆದರೆ ಇತರ ಮತಗಳನ್ನೂ ಇದಕ್ಕೆ ಸರಿಸಮನಾಗಿಯೇ ಕಾಣಲಾಗುತ್ತದೆ. ಇಲ್ಲಿನ ಶಾಖೆಗಳಲ್ಲಿ ಕೆಥೊಲಿಕ್ ಧಾರ್ಮಿಕ ಶಿಕ್ಷಣ ಕಡ್ಡಾಯವಾಗಿದೆ. ಈ ಶಿಕ್ಷಣದ ಹೊಣೆಯನ್ನು ಚರ್ಚುಗಳು ನಿರ್ವಹಿಸುತ್ತವೆ. ಧರ್ಮಾಧಿಕಾರಿಗಳಿಗೆ ರಾಜ್ಯದ ಬೊಕ್ಕಸದಿಂದಲೇ ವೇತನ ಕೊಡಲಾಗುವುದು. ಧರ್ಮಾಧಿಕಾರಿಗಳನ್ನು (ಪ್ರೀಸ್ಟ, ಬಿಷಪ್, ಆರ್ಚ್‍ಬಿಷಪ್ ಮುಂತಾದವರು) ಪೋಪರೇ ನಿಯಮಿಸುತ್ತಾರೆ. ಆದರೆ ನೇಮಕದ ಮೊದಲು ಅಭ್ಯರ್ಥಿಗಳ ಪಟ್ಟಿಯನ್ನು ಸರ್ಕಾರದ ಅಂಗೀಕಾರಕ್ಕಾಗಿ ಕಳಿಸಲಾಗುವುದು. ಕೆಥೊಲಿಕ್ ಧಾರ್ಮಿಕ ಕಾರ್ಯಗಳಿಗೆ ಅಡ್ಡಿಬರದ ಇನ್ನಾವುದೇ ಧರ್ಮದ ಧಾರ್ಮಿಕ ಕಾರ್ಯಗಳಿಗೆ ಇಲ್ಲಿ ಮಾನ್ಯತೆ ಇದೆ. ಮೊದಲು ದಕ್ಷಿಣದ ಕೆಲವೇ ನಗರಗಳಲ್ಲಿ ದಟ್ಟೈಸಿದ್ದ ಜನ ಈಗ ಉತ್ತರದ ಬಯಲುಗಳಲ್ಲಿ ಸ್ಥಾಪಿಸಲಾಗುತ್ತಿರುವ ಕೈಗಾರಿಕಾ ಕೇಂದ್ರಗಳಿಗೆ ಹೋಗುತ್ತಿದ್ದಾರೆ. ಉತ್ತರದ ಕೆಲವೇ ಕಡೆ ಹೆಚ್ಚಾಗಿದ್ದ ಜನಸಂಖ್ಯೆ ಈಗ ಎಲ್ಲ ಕಡೆಗೆ ಹರಡಿ ಒಂದು ರೀತಿಯ ಸಮತೋಲ ಏರ್ಪಟ್ಟಿದೆ. ರೋಮ್, ಮಿಲಾನ್, ನೇಪಲ್ಸ್, ಟ್ಯೂರಿನ್, ಜಿನೋವ, ಫ್ಯಾರೆನ್ಸ್, ವೆನಿಸ್ ಮುಂತಾದವು ಹೆಚ್ಚು ಜನಸಂಖ್ಯೆ ಇರುವ ಮುಖ್ಯ ನಗರಗಳು. (ವಿವರಗಳಿಗೆ ಆಯಾ ನಗರಗಳನ್ನು ಕುರಿತ ಶೀರ್ಷಿಕೆಗಳನ್ನು ನೋಡಿ).
ಉಲ್ಲೇಖಗಳು
ಯುರೋಪಿಯನ್ ಇತಿಹಾಸ - ಬಿ.ಎಸ್.ಉಮಾಮಹೇಶ್ವರ ವರ್ಗ:ಯುರೋಪ್ ಖಂಡದ ದೇಶಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ವಿಸ್ತರಿಸಿದ ಲೇಖನ
ಹಣ್ಣು
ಹಣ್ಣು ಎಂಬ ಪದವು ಸಸ್ಯಶಾಸ್ತ್ರದಲ್ಲಿ ಮತ್ತು ಸಾಮಾನ್ಯ ಬಳಕೆಯಲ್ಲಿ ಸ್ವಲ್ಪ ವ್ಯತ್ಯಾಸ ಇರುವ ಅರ್ಥಗಳನ್ನು ಹೊಂದಿದೆ. ಸಸ್ಯಶಾಸ್ತ್ರದಲ್ಲಿ ಹೂಬಿಡುವ ಸಸ್ಯಗಳು ತಮ್ಮ ಬೀಜಗಳನ್ನು ಪಸರಿಸಲು ಬೆಳೆಸಿಕೊಳ್ಳುವ ಅಂಗಗಳು. ಸಾಮಾನ್ಯ ಬಳಕೆಯಲ್ಲಿ ಸಸ್ಯಶಾಸ್ತ್ರದ ಪ್ರಕಾರದ ಹಣ್ಣುಗಳಲ್ಲಿ ಕೇವಲ ಆಹಾರವಾಗಿ ಉಪಯೋಗಕ್ಕೆ ಬರುವ, ಸಿಹಿ ರುಚಿಯುಳ್ಳವನ್ನು ಹಣ್ಣುಗಳೆಂದು ಪರಿಗಣಿಸಲಾಗುತ್ತದೆ.
ಭಾರತದ ರಾಷ್ಟ್ರೀಯ ಹಣ್ಣು
ಭಾರತದ ರಾಷ್ಟ್ರೀಯ ಹಣ್ಣು 'ಮಾವು' .ಸಹ ಹಣ್ಣುಗಳ ರಾಜ ಎಂದು ಕರೆಯಲಾಗಿದೆ. ಭಾರತದಲ್ಲಿ ನೂರಕ್ಕೂ ಹೆಚ್ಚು ಮಾವಿನಹಣ್ಣು ವಿಧಗಳಿವೆ. ಅವು ವಿವಿಧ ಬಣ್ಣಗಳಲ್ಲಿ,ಗಾತ್ರಗಳಲ್ಲಿ ಮತ್ತು ಆಕಾರಗಳಲ್ಲಿ ಲಭ್ಯವಿದೆ. ಇದು ಯುಗದಿಂದ ಭಾರತದಲ್ಲಿ ಬೆಳೆಸಲಾಗುತ್ತದೆ. ಸಾಮಾನ್ಯ ಮಾವಿನ ಮರದ ಎತ್ತರ ೧೫-೩೦ ಮೀಟರ್ ಹೊಂದಬಹುದು. ಬೇಸಿಗೆಯಕಾಲದಲ್ಲಿ ಹಣ್ಣುಗಳು ಬೆಳೆಯಲು ವಾತಾವರಣ ಬೆಚ್ಚಗಿರುತ್ತದೆ.ಜನರು ಮಾವಿನಹಣ್ಣಿನ ಸಿಪ್ಪೆಯನ್ನು ತೆಗೆದು,ಸಿಪ್ಪೆ ತೆಗೆಯದೆಯೂ ತಿನ್ನುತ್ತಾರೆ, ಅಥವಾ ಉಪ್ಪಿನಕಾಯಿ, ಸಾಸ್ ತಯಾರಿಸುತ್ತಾರೆ.ಮಿಡಿ ಮಾವಿನಕಾಯಿಯ ಉಪ್ಪಿನಕಾಯಿ ತುಂಬಾ ರುಚಿಕರವಾಗಿರುತ್ತದೆ.
ಉಲ್ಲೇಖ
ವರ್ಗ:ಹಣ್ಣುಗಳು
ಜೇಮ್ಸ್ ಬಾಂಡ್‌
ಜೇಮ್ಸ್ ಬಾಂಡ್ 007 ಎಂಬುದು 1953 ರಲ್ಲಿ ಲೇಖಕ ಇಯಾನ್ ಫ್ಲೆಮಿಂಗ್‌‍ನಿಂದ ಸೃಷ್ಟಿಯಾದ ಒಂದು ಕಾಲ್ಪನಿಕ ಪಾತ್ರ. ಹನ್ನೆರಡು ಕಾದಂಬರಿಗಳುಹಾಗೂ ಎರಡು ಸಣ್ಣ ಕಥೆಗಳಲ್ಲಿ ಇದು ಒಳಗೊಂಡಿದೆ. 1962ರಲ್ಲಿ ತಯಾರಾದ ಡಾ.ನೋ ದಿಂದ ಪ್ರಾರಂಭಗೊಂಡ ಈ ಪಾತ್ರವು ಆಂಗ್ಲ ಭಾಷೆಯ ಅತಿ ಹೆಚ್ಚು ಓಡಿದ ಹಾಗೂ ದುಡ್ಡು ಗಳಿಸಿದ ಚಿತ್ರ ಸರಣಿಯಾಗಿದೆ.
1964 ರಲ್ಲಿ ಫ್ಲೇಮಿಂಗ್‌‍ನ ಸಾವಿನ ನಂತರ ಮುಂದಿನ ಜೇಮ್ಸ್ ಬಾಂಡ್ ಕಾದಂಬರಿಗಳು ಕಿಂಗ್ಸ್ಲೇ ಆಮಿಸ್ (ರಾಬರ್ಟ್ ಮಾರ್ಕಾಮ್), ಜಾನ್ ಪರ್ಸನ್, ರೇಮಂಡ್‌‍ ಬೆನ್ಸನ್, ಜಾನ್ ಗಾರ್ಡನ್ ಮತ್ತು ಸಬಾಸ್ಟಿಯನ್ ಫಾಕ್ಸ್‌‍ರಿಂದ ಬರೆಯಲ್ಪಟ್ಟವು. ಕ್ರಿಸ್ಟೋಫರ್ ವೂಡ್‌‍ಸ್ಕ್ರೀನ್‌ ಪ್ಲೇಗಳನ್ನು ಕಾದಂಬರಿಗಳನ್ನಾಗಿಸಿದ ಚಾರ್ಲಿ ಹಿಗ್ಸನ್ ಯುವ ಜೇಮ್ಸ್‌‍ ಬಾಂಡ್‌ಮೇಲೆ ಬರೆದನು, ಉಳಿದ ಲೇಖಕರು ಪಾತ್ರದ ಅನಧಿಕೃತ ಆವೃತ್ತಿಯನ್ನು ಬರೆದಿದ್ದಾರೆ.
ಇ.ಓ.ಎನ್. ನಿರ್ಮಾಣದಚಿತ್ರಸರಣಿಗಳಲ್ಲಿ 22 ಚಲನಚಿತ್ರಗಳು ಹೊರಬ೦ದಿದ್ದು, ಇತ್ತೀಚಿನದೆಂದರೆ 31 ಅಕ್ಟೋಬರ್ 2008ರಲ್ಲಿ ಬಿಡುಗಡೆಯಾದ ಕ್ವಾಂಟಮ್‌ ಆಪ್‌‌ ಸೊಲೇಸ್ ಅಮೇರಿಕದ ದೂರದರ್ಶನದ ನಿರ್ಮಾಣಗಳು ಹಾಗೂ ಎರಡು ಪ್ರತ್ಯೇಕ ವಿಶೇಷ ನಿರ್ಮಾಣ ಇದರೊಂದಿಗೆ ಸೇರಿದೆ. ಚಲನಚಿತ್ರಗಳು ಹಾಗೂ ದೂರದರ್ಶನವನ್ನು ಹೊರತುಪಡಿಸಿ ರೇಡಿಯೋ ನಾಟಕಗಳು, ಕಾಮಿಕ್ಸ್ ಗಳು, ವೀಡಿಯೋ ಗೇಮ್ಸ್ ಮುಂತಾದವುಗಳಲ್ಲಿ ಕೂಡ ಜೇಮ್ಸ್ ಬಾಂಡ್ ಪಾತ್ರದ ಬಳಕೆಯಾಗಿದೆ.
ಇ.ಓ.ಎನ್ ನಿರ್ಮಾಣದ ಚಿತ್ರಗಳು ಸಾಮಾನ್ಯವಾಗಿ ಅಧಿಕೃತ ಚಿತ್ರಗಳೆಂದು ಪರಿಗಣಿಸಲ್ಪಡುತ್ತಿದ್ದು, ಜೇಮ್ಸ್ ಬಾಂಡ್ ಚಿತ್ರಗಳ ನಿರ್ಮಾಪಕ ಹ್ಯಾರಿ ಸಾಜ್ಮೆನ್ನಿಂದ 1950ರಲ್ಲಿ ಖರೀದಿಸಲ್ಪಟ್ಟಿವೆ.
ಸೃಷ್ಟಿ ಹಾಗೂ ಸ್ಪೂರ್ತಿ
[[ಸಿಡ್ನಿ ರೇಲಿ,ದಿ ಏಸ್ ಆಪ್‌ ಸ್ಪೈಸ್| [[ಸಿಡ್ನಿ ರೇಲಿ,ದಿ ಏಸ್ ಆಪ್‌ ಸ್ಪೈಸ್ ]]]] ಕಮಾಂಡರ‍್ ಸರ್ ಜೇಮ್ಸ್ ಬಾಂಡ್ (ಕೆ.ಸಿ.ಎಮ್.ಜಿ, ಆರ್.ಎನ್.ವಿ ಆರ್)ಒಬ್ಬ ಬ್ರಿಟೀಷ್‌ ಗುಪ್ತಚರ ದಳದ ಅಧಿಕಾರಿ.(ಎಸ್.ಐ.ಎಸ್. ಅಥವಾ ಎಮ್ಐ 6) 1952 ಜನವರಿ ತಿಂಗಳಿನ ರಜಾಕಾಲದಲ್ಲಿ ಗೋಲ್ದನ್ ಐ, ಜಮೈಕನ್ ಎಸ್ಟೇಟ್‌‍ನಲ್ಲಿ ಬ್ರಿಟೀಷ್‌ ಪತ್ರಕರ್ತ ಇಯಾನ್ ಫ್ಲೇಮಿಂಗ್‌ನ ಕಲ್ಪನೆಯಲ್ಲಿ ಈತ ಸೃಷ್ಟಿಯಾದ. ಅಮೆರಿಕದ ಒಬ್ಬ ಪಕ್ಷಿಶಾಸ್ತ್ರಜ್ಞ, ಕೆರಬಿಯನ್ನಿನ ಪಕ್ಷಿ ತಜ್ಞ, ಹಾಗೂ ಸವಿವರ ಸ್ಥಳ ವೀಕ್ಷಣೆಯ ಪುಸ್ತಕ ’ಬರ್ಡ್ಸ್‌ ಆಫ್‌‌ ವೆಸ್ಟ್‌‌ ಇಂಡೀಸ್‌‍’ ಪುಸ್ತಕದ ಲೇಖಕ ಸರ್‌‍ ಜೇಮ್ಸ್‌ಬಾಂಡ್‌‍ ಹೆಸರನ್ನು ಫ್ಲೆಮಿಂಗ್‌ ಅವರ ಕಲ್ಪನೆಯ ನಾಯಕನ ಪಾತ್ರಕ್ಕೆ ನೀಡಿದರು. ಪಕ್ಷಿ ವೀಕ್ಷಣೆಯಲ್ಲಿ ತೀವ್ರ ಆಸಕ್ತಿಯಿದ್ದ ಫ್ಲೇಮಿಂಗ್‌‍ನ ಬಳಿ ’ಗೋಲ್ದನ್ ಐ’ನಲ್ಲಿದ್ದಾಗ ಬಾಂಡ್‌ ಅವರ ಸ್ಥಳ ವೀಕ್ಷಣೆಯ ’ಬರ್ಡ್ಸ್‌‍ ಆಫ್‌‌ ವೆಸ್ಟ್‌‌ ಇಂಡೀಸ್’ ಪುಸ್ತಕದ ಪ್ರತಿಯಿತ್ತು. ರೀಡರ್ಸ್‌‍ ಡೈಜೆಸ್ಟ್‌‍‌ನ ಸಂದರ್ಶನವೊಂದರಲ್ಲಿ ಫ್ಲೆಮಿಂಗ್‌‍ ಜೇಮ್ಸ್‌‌ ಬಾಂಡ್‌‍ ಪಾತ್ರಕ್ಕೆ ಅತ್ಯಂತ ಸರಳ ಹಾಗೂ ಆಸಕ್ತಿದಾಯಕ ಹೆಸರೊಂದನ್ನು ಇಡಲು ತಾನು ಬಯಸಿದ್ದು ಪೆರೆಗ್ರಿನ್‌‍ ಕಾರಥರ್ಸ್‌‍ನಂತಹ ಜಟಿಲವಾದ ಹೆಸರು ಬೇಕಿರಲಿಲ್ಲ ಎಂದಿದ್ದಾನೆ. ಅನೇಕ ಆಸಕ್ತಿದಾಯಕ ಘಟನೆಗಳು ಆತನ ಸುತ್ತಮುತ್ತ ನಡೆದರೂ ಆತ ಒಬ್ಬ ಸ್ಥಿತಪ್ರಜ್ಞೆಯ ವ್ಯಕ್ತಿತ್ವದ, ಸರ್ಕಾರದ ಹರಿತ ಆಯುಧದಂತಹ ವ್ಯಕ್ತಿಯ ಚಿತ್ರಣ ಆತನದ್ದು.
ಆದರೆ ಸುದ್ದಿ ಮೂಲಗಳು ಆ ಕಾಲದ ಗುಪ್ತಚರ ಅಧಿಕಾರಿಗಳಾದ ಸಿಡ್ನಿ ರೈಲಿ ಅಥವಾ ವಿಲಿಯಂ ಸ್ಟೆಫನ್‌‍ (ಯುದ್ಧ ಕಾಲದಲ್ಲಿ ಈತ ಇಂಟ್ರೆಪಿಡ್‌‍ ಎಂಬ ಗುಪ್ತನಾಮ ಹೊಂದಿದ್ದ)ರಿಂದ ಸ್ಫೂರ್ತಿ ಹೊಂದಿ ಜೇಮ್ಸ್ ಬಾಂಡ್ ಪಾತ್ರ ಸೃಷ್ಟಿ ಮಾಡಲಾಯಿತೆಂದು ಊಹಿಸಿ ಬರೆಯುತ್ತಿದ್ದವು. ಆದರೆ ಇವೆಲ್ಲವೂ ಬಾಂಡ್ ವ್ಯಕ್ತಿತ್ವಕ್ಕೆ ಹೋಲುತ್ತಿದ್ದರೂ ಫ್ಲೆಮಿಂಗ್ ಅಥವಾ ಫ್ಲೆಮಿಂಗ್ ಪ್ರಕಾಶನ ಹಾಗೂ ಆತನ ಆತ್ಮಚರಿತ್ರೆಯನ್ನು ಬರೆದ ಜಾನ್ ಪೆರ್ಸನ್ ಮತ್ತು ಆಂಡ್ರ್ಯೂ ಲಿಸೆಟ್‌‌ ಆಗಲೀ ಇದನ್ನು ಖಾತ್ರಿಪಡಿಸಲಿಲ್ಲ.
ಜೇಮ್ಸ್ ಬಾಂಡ್‌‌ನ ತಂದೆ ಆಂಡ್ರ್ಯೂ ಬಾಂಡ್‌‍, ಸ್ಕಾಟ್‌‍ಲ್ಯಾಂಡ್‌‍ನವನು, ತಾಯಿ ಮೊನಿಕ್ ಡೆಲಾಕ್ರಿಕ್ಸ್ ಸ್ವಿಟ್ಜರ್‌ರ್ಲ್ಯಾಂಡ್ನ ಕ್ಯಾಂಟನ್ ದೇ ವೋಡ್‌‌ನವಳು. ಆನ್ ಹರ್‌‌‍ ಮೆಜಸ್ಟೀಸ್‌‍ ಸೀಕ್ರೆಟ್ ಸರ್ವಿಸ್ ಕಾದಂಬರಿಯಲ್ಲಿ ಇದು ಉಲ್ಲೇಖಿತವಾಗಿದೆ. ಫ್ಲೆಮಿಂಗ್‌‍ನು ಸೀಯಾನ್‌‍ ಕ್ಯಾನರಿಯ ಚಿತ್ರಣ ವ್ಯಕ್ತಿ ವಿವರದ ರೀತಿಯಂತೆ ಬಾಂಡ್‌ನ ಸ್ಕಾಟಿಶ್‌ ಸಂಸ್ಕ್ರತಿಯ ಚಿತ್ರಣ ನೀಡಿದ್ದಾನೆ. ಅದರಂತೆ ಬಾಂಡ್‌ನ ತಾಯಿಗೆ ಫ್ಲೆಮಿಂಗ್‌ ತನ್ನ ಸ್ವಿಸ್‌ ಪ್ರೆಯಸಿ ಹೆಸರನ್ನು ಇಟ್ಟಿದ್ದಾನೆ. ಆತ ಬರೆಯಲಿದ್ದ ಕಾದಂಬರಿಯೊಂದರಲ್ಲಿ ಫ್ಲೆಮಿಂಗ್ ತಾಯಿ ಒಬ್ಬ ಸ್ಕಾಟ್ ಮಹಿಳೆಯಾಗುವ ಸಾಧ್ಯತೆಯಿತ್ತು. ಇಯಾನ್ ಫ್ಲೆಮಿಂಗ್ ಒಂದು ಪ್ರಮುಖ ಸ್ಕಾಟಿಶ್‌‍ ಬ್ಯಾಂಕಿಂಗ್‌ ಕುಟುಂಬದ ಸದಸ್ಯನಾಗಿದ್ದ. ಬಾಂಡ್‌‍ನ ಕಲ್ಪಿತ ಆತ್ಮಕಥೆ ಸೀಕ್ರೆಟ್ ಏಜೆಂಟ್ 007ಯಲ್ಲಿ, ಜಾನ್ ಪಿಯರ್ಸನ್ ಬಾಂಡ್‌‍ನ ಹುಟ್ಟಿದ ದಿನಾಂಕ 11 ನವೆಂಬರ್(ಆರ್ಮಿಸ್ಟೈಸ್‌‍ ಡೇ)1920 ಎಂದು ಉಲ್ಲೇಖಿಸಿದ್ದ. ("ಫಾರ್ ಯುವರ್ ಐಸ್ ಓನ್ಲಿ" ಚಿತ್ರದ ಪ್ರಾರಂಭದಲ್ಲಿ ಬಾಂಡ್‌‌ನ ಪತ್ನಿಯ ಜನ್ಮ ದಿನಾಂಕವನ್ನು ೧೯೪೩ ಎಂದು ತೋರಿಸಲಾಗುತ್ತದೆ. ಇದರಿಂದಾಗಿ ಬಾಂಡ್‌‍ನ ವಯಸ್ಸು ಪಿಯರ್ಸನ್ ಉಲ್ಲೇಖಿಸಿದ್ದಕ್ಕಿಂತ ಕಡಿಮೆಯಿರಬಹುದು ಎಂದುಕೊಳ್ಳಬಹುದಾಗಿದೆ). ಯು ಲಿವ್ ಓನ್ಲಿ ಟ್ವೈಸ್‌ ಚಿತ್ರದಲ್ಲಿ ಮತ್ತೊಮ್ಮೆ ಬಾಂಡ್‌‍ನ ಜನ್ಮ ದಿನಾಂಕದ ಪ್ರಸ್ತಾಪವಾಗುತ್ತದೆ, ಟನಾಕ ಎಂಬ ಪಾತ್ರಧಾರಿ ಬಾಂಡ್ ಹುಟ್ಟಿದ ವರ್ಷ 'ಇಯರ್‌ ಆಫ್‌ ದಿ ರಾಟ್‌’(1924/25 ಅಥವಾ 1912/13 ) ಎಂದು ಹೇಳುತ್ತಾನೆ. ಆನ್‌‍ ಹರ್‌‍ ಮೆಜೆಸ್ಟಿಸ್‌ ಸೀಕ್ರೆಟ್‌‍ ಸರ್ವಿಸ್‌ ಕಾದಂಬರಿಯಲ್ಲಿ ಬಾಂಡ್ ಕುಟುಂಬದ ಗುರಿ "Orbis non sufficit" (ದ ವರ್ಲ್ಡ್ ಇಸ್ ನಾಟ್ ಇನಫ್) ಎಂದು ಗುರುತಿಸಲಾಗುತ್ತದೆ. ಆದರೆ ಇದೇ ಕಾದಂಬರಿಯಲ್ಲಿ ಉಲ್ಲೇಖಿತವಾದಂತೆ ಇದೇ ಜೇಮ್ಸ್‌‌ ಬಾಂಡ್‌‍ ಇದೇ ಕುಟುಂಬಕ್ಕೆ ಸೇರಿರಲಾರ ಎನ್ನಲಾಗಿದೆ.
thumb|left|ಹೌಗಿ ಕಾರ್ಮೈಕಲ್-ಇನ್ನೊಬ್ಬ ಜೇಮ್ಸ್‌ ಬಾಂಡ್‌ ಮಾಡೆಲ್‌.
ಕ್ಯಾಸಿನೊ ರೊಯಾಲ್‌‍ ಪುಸ್ತಕವನ್ನು ಬರೆದು ಪೂರ್ಣಗೊಳಿಸಿದ ನಂತರ, ಫ್ಲೇಮಿಂಗ್‌ ತನ್ನ ಸ್ನೇಹಿತ, ಸಂಪಾದಕ, ಕವಿಯಾದ ವಿಲಿಯಂ ಪ್ಲೂಮರ್‌ಗೆ ಅದನ್ನು ಓದಲು ಅನುಮತಿಸಿದ್ದನು. ಪ್ಲೂಮರ್‌ ಅದನ್ನು ಇಷ್ಟಪಟ್ಟು, ಅದನ್ನು ಜೊನಾಥನ್‌ ಕೆಫೆಗೆ ನೀಡಿದ್ದರು, ಅವರು ಅಷ್ಟಾಗಿ ಇಷ್ಟಪಡಲಿಲ್ಲ. ಕೆಫೆ ಅವರು ಅಂತಿಮವಾಗಿ ಅದನ್ನು 1953 ರಲ್ಲಿ ಫ್ಲೇಮಿಂಗ್‌ನ ದೊಡ್ಡ ಸಹೋದರ,ಪ್ರವಾಸಿ ಬರಹಗಾರನೆಂದು ಗುರುತಿಸಿಕೊಂಡಿದ್ದಂತಹ ಪೀಟರ್‌ ಅವರ ಶಿಫಾರಸ್ಸಿನ ಮೇರೆಗೆ ಪ್ರಕಟಗೊಳಿಸಿದರು.
ಅನೇಕ ಸಂಶೋಧಕರು ಜೇಮ್ಸ್‌ ಬಾಂಡ್‌‌‌ನನ್ನು ಸ್ವತ: ರಸಿಕನಾಗಿದ್ದ ಇಯಾನ್‌ ಫ್ಲೆಮಿಂಗ್‌ನ ಸ್ತ್ರೀಲಂಪಟತನದ ರೂಪವೆಂದು ಒಪ್ಪಿಕೊಂಡಿದ್ದರು. ಫ್ಲೇಮಿಂಗ್‌ ಮತ್ತು ಬಾಂಡ್‌ ಒಂದೇ ಶಾಲೆಗೆ ಸೇರಿದ್ದರು, ಒಂದೇ ರೀತಿಯ ಆಹಾರ (ಸ್ಕ್ರಾಂಬಲ್ಡ್‌‍ ಮೊಟ್ಟೆ‌ ಮತ್ತು ಕಾಫಿ)ಯನ್ನು ಆರಿಸಿಕೊಂಡಿದ್ದರು, ಒಂದೇ ರೀತಿಯ ಹವ್ಯಾಸ(ಮದ್ಯಪಾನ,ಧೂಮಪಾನ,ಚಿಕ್ಕ-ತೋಳಿನ ಶರ್ಟ್ಸ್‌ಗಳನ್ನು ಧರಿಸುತ್ತಿದ್ದರು)ಗಳನ್ನು ರೂಡಿಸಿಕೊಂಡಿದ್ದರು, ನೋಟ ಮತ್ತು ಶೈಲಿಗಳಲ್ಲಿ ಅಂದವಾದ ಮಹಿಳೆಯ ಬಗ್ಗೆಯೂ ಒಂದೇ ರೀತಿಯ ಒಲವನ್ನು ಇಟ್ಟುಕೊಂಡಿದ್ದರು ಮತ್ತು ನೌಕಾದಳಕ್ಕೆ ಸಂಬಂಧಿಸಿದಂತೆ ಕೆಲಸದಲ್ಲಿಯೂ ಸಾಮ್ಯತೆಯನ್ನು ಹೊಂದಿದ್ದರು(ನೌಕಾದಳದ ಕಮಾಂಡರ್‌ ದರ್ಜೆಗೆ ಇಬ್ಬರು ಏರಿದ್ದರು). ಅವರು ಸಾಮ್ಯತೆಯುಳ್ಳ ಎತ್ತರ, ಕೇಶವಿನ್ಯಾಸ ಮತ್ತು ಕಣ್ಣಿನ ಬಣ್ಣವನ್ನು ಸಹ ಹೊಂದಿದ್ದರು. ಬಾಂಡ್‌ನ ವಿನಮ್ರತೆ ಮತ್ತು ಉನ್ನತ ಮಟ್ಟದ ವ್ಯಕ್ತಿತ್ವದ ಕೆಲವು ನಡವಳಿಕೆಗಳನ್ನು ಯುವಹೌಗಿ ಕಾರ್ಮಿಕೈಲ್‌ ಎಂಬುವವನ್ನು ಆಧಾರಿಸಲ್ಪಟ್ಟಿವೆ. ಕಾಸಿನೊ ರಾಯಲೆ ಯಲ್ಲಿ, ನಾಯಕಿ ವೆಸ್ಪರ್‌ ಲೈಂಡ್‌ "ಹೌಗಿ ಕಾರ್ಮಿಕೈಲ್‌ಗಿಂತ ಹೆಚ್ಚಾಗಿ ನನಗೆ ಬಾಂಡ್‌ ನೆನಪಾಗುತ್ತಾನೆ, ಆದರೆ ಅದರಲ್ಲಿ ಸ್ವಲ್ಪ ನಿರ್ಬಾವುಕ ಮತ್ತು ಕರುಣೆಯಿಲ್ಲದ ವ್ಯಕ್ತಿತ್ವವನ್ನು ಬಿಂಬಿಸಲಾಗಿದೆ." ಅಂತೆಯೇ, ಮೂನ್‌ರಾಕರ್‌ ನಲ್ಲಿ,ವಿಶೇಷ ಶಾಖೆಯ ಅಧಿಕಾರಿ ಗಾಲಾ ಬ್ರಾಂಡ್‌ ಅವರು ಬಾಂಡ್‌ "ನಿಸ್ಸಂದೇಹವಾಗಿ ಸುಂದರವಾಗಿದ್ದಾರೆ ಎಂದು ಯೋಚಿಸುತ್ತಿರುತ್ತಾರೆ.. ಅಲ್ಲದೆ ಹೌಗಿ ಕಾರ್ಮಿಕೈಲ್‌ಗಿಂತಲೂ ಹೆಚ್ಚಾಗಿಯೂ ಕೂಡ. ಬಲ ಹುಬ್ಬಿನ ಕೆಳಗೆ ಸಂಪೂರ್ಣವಾಗಿ ಬೀಳುವ ಕಪ್ಪು ಕೂದಲು. ಇಬ್ಬರೂ ಒಂದೇ ರೀತಿಯ ಮೂಳೆಗಳು ಹೊಂದಿದ್ದಾರೆ. ಆದರೆ ಆ ಬಾಯಿಯಲ್ಲಿ ಕೊಂಚ ಕ್ರೂರತೆ ಮತ್ತು ಕಣ್ಣುಗಳು ನಿರ್ಬಾವುಕವಾಗಿದ್ದವು."
ಫ್ಲೇಮಿಂಗ್‌ ನೌಕಾ ಕಾರ್ಯಾಲಯದ ನೌಕಾ ಗುಪ್ತಮಾಹಿತಿ ವಿಭಾಗದಲ್ಲಿನ ತನ್ನ ಸೇವೆಯಿಂದ ಭಾಗಶಃ ಪ್ರಭಾವಿತನಾಗಿದ್ದೆ ಎಂದು ಹೇಳಿದರು,ಕಾಸಿನೊ ರೊಯಾಲ್‌‍ ಚಿತ್ರದಲ್ಲಿ ಫ್ಲೇಮಿಂಗ್‌ ಮತ್ತು ನೌಕಾ ಗುಪ್ತ ಮಾಹಿತಿಯ ನಿರ್ದೇಶಕ ಅಡ್ಮಿರಾಲ್‌ ಗೊಡ್‌ಫ್ರೇ ಅವರು ಎರಡನೇ ಮಹಾಯುದ್ಧದ ಸಂದರ್ಭದಲ್ಲಿ ಲಿಸ್ಬನ್‌ ಮೂಲಕ ಯುನೈಟೆಡ್‌ ಸ್ಟೇಟ್ಸ್‌ಗೆ ದಂಡಯಾತ್ರೆ ಹೋಗಿದ್ದಾಗ ನಡೆದ ಘಟನೆಯಿಂದ ಹೆಚ್ಚು ಪ್ರಭಾವಿತರಾಗಿದ್ದೆಂದು ವರ್ಣಿಸಲ್ಪಟ್ಟಿದ್ದರು. ಎಸ್ಟೊರಿಲ್‌ ಕ್ಯಾಸಿನೊ ಚಿತ್ರದಲ್ಲಿ,ಪೊರ್ಚುಗೀಸರ ಅಲಿಪ್ತ ನೀತಿಯ ಹಿನ್ನೆಯಲ್ಲಿ ಯುದ್ಧಸೇನೆಗಳ ಗೂಢಚಾರರು ಇದ್ದರು, ಫ್ಲೇಮಿಂಗ್‌, ಚೆಮಿನ್‌ ಡೆ ಫರ್‌ ಆಟದಲ್ಲಿ "ಚೀಫ್‌ ಜರ್ಮನ್‌ ಏಜೆಂಟ್‌"ನಿಂದ ಸೋಲಲ್ಪಟ್ಟರು. ಅಡ್ಮಿರಲ್‌ ಗೊಡ್‌ಫ್ರೇ ಅವರ ಕಲ್ಪನೆಯು ಫ್ಲೆಮಿಂಗ್‌ ಅವರ ಕಲ್ಪನೆಗಿಂತ ಬೇರೆಯಾಗುತ್ತದೆ. ಫ್ಲೆಮಿಂಗ್‌ ತನ್ನ ಕಲ್ಪನೆಯಲ್ಲಿ ಪೋರ್ಚುಗೀಸ್‌ ವ್ಯವಹಾರಸ್ಥನಂತೆ ಅವನನ್ನು ಚಿತ್ರಿಸಿದ್ದಾನೆ. ಅಲ್ಲದೆ ಅವನನ್ನು ಫ್ಲೆಮಿಂಗ್‌ ಅತಿರಂಜಿತ ರೀತಿಯಲ್ಲಿ ಜರ್ಮನ್‌ ಎಜೆಂಟ್‌ಗಳನ್ನು ಕಾರ್ಡ್ಸ್‌ ಆಟದಲ್ಲಿ ಸೋಲಿಸಿದಂತೆ ಚಿತ್ರಿಸಿದ್ದಾನೆ. ಹೆಚ್ಚಿನದಾಗಿ, ಕ್ಯಾಸಿನೊ ರೊಯಾಲ್‌‌‌ನಲ್ಲಿ "ಕೆಂಪು ಭಾರತೀಯರು" ಎಂದು ಕೆಲವು ಬಾರಿ ಸೂಚಿಸಲಾಗುತ್ತದೆ. ಅಲ್ಲದೆ(ನಾಲ್ಕು ಬಾರಿ; ಕೊನೆ ಪುಟದಲ್ಲಿ ಎರಡು ಬಾರಿ)30 ದಾಳಿ ಮಾಡುವಂತಹ ಯೂನಿಟ್‌ ಬಗ್ಗೆಯೂ ಉಲ್ಲೇಖವನ್ನು ನೀಡಲಾಗುತ್ತದೆ.
ಕಾದಂಬರಿಗಳು ಹಾಗೂ ಸಂಬಂಧಿತ ಕೃತಿಗಳು
1952 ರ ಫೆಬ್ರುವರಿ ತಿಂಗಳಲ್ಲಿ ಇಯಾನ್ ಫ್ಲೇಮಿಂಗ್ ಅವರು ಮೊದಲ ಜೇಮ್ಸ್ ಬಾಂಡ್ ಕಾದಂಬರಿಯನ್ನು ಬರೆಯಲು ಪ್ರಾರಂಭಿಸಿದರು. ಈ ಸಮಯದಲ್ಲಿ ಫ್ಲೇಮಿಂಗ್‌‍ ಲಂಡನ್ನ ಡೇಲಿ ಎಕ್ಸಪ್ರೆಸ್‌ ಪತ್ರಿಕೆಯ ಮಾಲಿಕ ಕೆಮ್‌‍ಸ್ಲೇಯ ವಿದೇಶೀ ಕಾರ್ಯನಿರ್ವಾಹಕನಾಗಿದ್ದ. ಜೈಮೈಕಾದಲ್ಲಿ ಬರವಣಿಗೆಗೆ ಅನುಕೂಲವಾಗುವಂತೆ ಕೆಲಸಕ್ಕೆ ಸೇರುವ ಸಮಯದಲ್ಲಿ ಫ್ಲೇಮಿಂಗ್‌ ವರ್ಷದಲ್ಲಿ ಎರಡು ತಿಂಗಳ ರಜೆ ಸಿಗುವಂತೆ ಕೇಳಿಕೊಂಡಿದ್ದ. 1953ರಿಂದ 1964ರಲ್ಲಿ ಈತ ಸಾಯುವ ಮೊದಲು ಹನ್ನೆರಡು ಕಾದಂಬರಿಗಳು ಹಾಗೂ ಒಂದು ಸಣ್ಣ ಕಥಾ ಸಂಕಲನ (ಎರಡನೆಯದು ಈತನ ಮರಣೋತ್ತರ ಪ್ರಕಟಗೊಂಡಿತು)ಗಳು ಪ್ರಕಟಗೊಂಡವು. ನಂತರದಲ್ಲಿ ಈ ಕಾದಂಬರಿಗಳುಕಿಂಗ್ಸ್‌‍ಲೆ ಆಮಿಸ್,(ರಾಬರ್ಟ್ ಮಾರ್ಕಾಮ್), ಜಾನ್ ಗಾರ್ಡ್ನರ್, ಚಾರ್ಲಿ ಹಿಗ್ಸನ್, ರೇಮಂಡ್‌‌ ಬೆನ್ಸನ್| ಜಾನ್ ಗಾರ್ಡ್ನರ್, ಚಾರ್ಲಿ ಹಿಗ್ಸನ್ , ರೇಮಂಡ್‌‌ ಬೆನ್ಸನ್]]]](ಅಮೆರಿಕದ ಮೊದಲ ಜೇಮ್ಸ್ ಬಾಂಡ್ ಪುಸ್ತಕದ ಲೇಖಕ)ರಿಂದ ಮುಂದುವರೆಸಲ್ಪಟ್ಟಿತು. ಯುವ ಬಾಂಡ್‌‍ನ ಕಥೆಗಳನ್ನೊಳಗೊಂಡ ಸರಣಿಗಳು 2005ರ ಜುಲೈನಲ್ಲಿ ಚಾರ್ಲಿ ಹಿಗ್ಸನ್‌‍ನಿಂದ ಆರ೦ಭಗೊಂಡಿತು.
2007ರ ಜುಲೈನಲ್ಲಿ ಫ್ಲೇಮಿಂಗ್‌‍ನ 100ನೇ ಹುಟ್ಟುಹಬ್ಬದ ಸ್ಮರಣಾರ್ಥ ಹೊಸದೊಂದು ಬಾಂಡ್‌‍ ಕಾದಂಬರಿ ರಚಿಸಲು ಸಬಾಸ್ಟಿಯನ್ ಫಾಕ್ಸ್‌‌ರಿಗೆ ಅವಕಾಶ ನೀಡಲಾಯಿತು. ಡೆವಿಲ್ ಮೇ ಕೇರ್  ಎಂಬ ಹೆಸರಿನ ಈ ಪುಸ್ತಕ 2008ರ ಮೇ 27 ರಂದು ಬಿಡುಗಡೆಗೊಂಡಿತು.
ಸ್ಥೂಲ ಅವಲೋಕನ
1966 ರಲ್ಲಿ ಇ.ಒ.ಎನ್ ನಿರ್ಮಾಣ ಸಂಸ್ಥೆಯ ಕ್ಯಾಸಿನೊ ರಾಯಲ್ ಒಂದನ್ನು ಹೊರತುಪಡಿಸಿ (1999ರಲ್ಲಿ ಇದು ಮರುಸ್ವಾಧೀನಗೊಂಡಿತು) ಎಲ್ಲ ಬಾಂಡ್ ಕಾದಂಬರಿಗಳ ಚಿತ್ರದ ಹಕ್ಕುಗಳ ಹೊಣೆಗಾರಿಕೆಯನ್ನು ಪಡೆಯಿತು. 1962ರಲ್ಲಿ ಸೀನ್ ಕ್ಯಾನರಿಯನ್ನು ಒಳಗೊಂಡ 007 ನ ಡಾ.ನೋ ಚಿತ್ರವು 1962ರಲ್ಲಿ ನಿರ್ಮಾಣಗೊಂಡಿತು. ಕ್ಯಾನರಿ ನಂತರದ ಇನ್ನೂ ಆರು ಚಿತ್ರಗಳಲ್ಲಿ ನಟಿಸಿದರು. (1983ರ ನೆವರ್ ಸೇ ನೆವರ್ ಅಗೇನ್ ಸೇರಿದಂತೆ. ಆದರೆ ಇದು ಇ.ಓ.ಎನ್ ಸರಣಿಯದಾಗಿರಲಿಲ್ಲ. ಇ.ಓ.ಎನ್ ಚಿತ್ರಗಳ ಕೊನೆಯ ನಿರ್ಮಾಣಕ್ಕಿಂತ ಮೊದಲು ಕ್ಯಾನರಿ ಬದಲು ಜಾರ್ಜ್ ಲೆಜೆನ್ಬಿ( ಒಂದು ಚಿತ್ರದಲ್ಲಿ ) ನಟಿಸಿದ್ದು, ನಂತರದ ಭಾಗದಲ್ಲಿರೋಜರ್ ಮೂರ್ (ಏಳು ಚಿತ್ರಗಳಿಗೆ), ತಿಮೋಥಿ ಡಾಲ್ಟನ್ (ಎರಡು ಚಿತ್ರ), ಪಿಯರ್ಸ್ ಬ್ರೊನಾನ್ (ನಾಲ್ಕು ಚಿತ್ರ),  ಮತ್ತು ಡೇನಿಯಲ್ ಕ್ರೇಗ್‌‌ (2008ರಲ್ಲಿ ಎರಡು ಚಿತ್ರಗಳು)ನಟಿಸಿದರು ಇ.ಒ.ಎನ್ ಸರಣಿಗಳಲ್ಲಿ 2008ರವರೆಗೆ 22 ಚಿತ್ರಗಳಿವೆ. ಡೇನಿಯಲ್ ಕ್ರೇಗ್‌‍, ಜೇಮ್ಸ್‌‌‍ ಬಾಂಡ್‌‌ ಆಗಿ ನಟಿಸಿದ  21ನೇ ಚಿತ್ರ ಕಾಸಿನೊ ರೊಯಾಲ್‌‍  2006, ನವೆಂಬರ್ 14ರಂದು ಪ್ರಥಮ ಪ್ರದರ್ಶನ ಕಂಡಿತು. ಅದೇ ದಿನ ಏಶಿಯಾ ಹಾಗೂ ಮಧ್ಯ ಪೌರಾತ್ಯದೇಶಗಳಲ್ಲೂ ಬಿಡುಗಡೆಗೊಂಡಿತು. ಇದು ಚೈನಾದಲ್ಲಿ ಪ್ರದರ್ಶನಗೊಂಡ ಪ್ರಥಮ ಬಾಂಡ್‌‍ ಚಿತ್ರ ಎಂಬುದು ಗಮನಾರ್ಹ. ಡೇನಿಯಲ್ ಕ್ರೇಗ್‌‌ ನಟಿಸಿದ ಎರಡನೇ ಚಿತ್ರ ಕ್ವಾಂಟಮ್ ಆಫ್‌ ಸೊಲೇಸ್‌ ಚಿತ್ರದ ಹೆಸರನ್ನು ಇಯಾನ್ ಫ್ಲೇಮಿಂಗ್‌‍ನ ಸಣ್ಣ ಕಥೆಯ ಶೀರ್ಷಿಕೆಯಿಂದ ಇಡಲಾಗಿದೆ. ( ಫಾರ್ ಯುವರ್ ಐಸ್ ಓನ್ಲೀ 1960 ರಲ್ಲಿ) ಆದರೆ ಇವೆರಡರಲ್ಲಿರುವ ಕಥಾವಸ್ತುಗಳು ಬೇರೆ. ಇನ್ನೂ ಹೆಸರಿಡದ ಮೂರನೇ ಚಿತ್ರ ಬಾಂಡ್ 23ರಲ್ಲಿ ಮತ್ತೆ ಡೇನಿಯಲ್ ಕ್ರೇಗ್‌‍ ಜೇಮ್ಸ್‌‍ ಬಾಂಡ್‌‍ ಆಗಿ ಮರಳಲಿದ್ದಾರೆಂದು ನಿರೀಕ್ಷಿಸಲಾಗುತ್ತಿದೆ.
ಇ.ಓ.ಎನ್ ಸರಣಿಗಳು
* ಎಲ್ಲಾ ಅಂಕಿಅಂಶಗಳು US ಡಾಲರ್‌ಗಳಲ್ಲಿ
† ಅಂಕಿಅಂಶಗಳು 2008 ಗೆ ಡಾಲರ್ ಏಕೆಂದರೆ 24 ಮಾರ್ಚ್ 2008 ರ ಅಂಕಿಅಂಶಗಳು ಗ್ರಾಹಕರ ಬೆಲೆ ಸೂಚಕದ ಮೇಲೆ ಆಧಾರಿತವಾಗಿವೆ.
ಆಕಾಶವಾಣಿ ಹಾಗೂ ದೂರದರ್ಶನ ಕಾರ್ಯಕ್ರಮಗಳು
1954ರಲ್ಲಿ ದೂರದರ್ಶನದ ಕ್ಲೈಮಾಕ್ಸ್! ಸರಣಿಯ ಒಂದು ತಾಸಿನ ಸಾಹಸ ಕಾರ್ಯಕ್ರಮಕ್ಕಾಗಿ ಅಳವಡಿಸಿಕೊಳ್ಳಲು ಸಿ.ಬಿ.ಎಸ್ಇಯಾನ್ ಫ್ಲೇಮಿಂಗ್‌‍ಗೆ ಹಣ ನೀಡಿಕ್ಯಾಸಿನೊ ರೊಯಾಲ್ ಚಿತ್ರದ ಬದಲಾವಣೆಯ ಹಕ್ಕುಗಳನ್ನು ಖರೀದಿಸಿತು. ಅದೇನೆ ಇದ್ದರೂ ಬ್ಯಾರಿ ನೆಲ್ಸನ್‌‍ ಸಿಐಎ ಎಜೆಂಟ್‌‍ ಜಿಮ್ಮಿ ಬಾಂಡ್‌‍ ಪಾತ್ರವನ್ನು ನಿರ್ವಹಿಸಿದ, ಮೈಕೆಲ್‌ ಪೇಟ್ ಅವರು ಬ್ರಿಟೀಷ್‌‍ ಎಜೆಂಟ್‌ ಕ್ಲಾರೆನ್ಸ್‌‍ ಲೈಟರ್‌‍ ಪಾತ್ರವನ್ನು ಮತ್ತು ಲೆ ಚಿಫ್ರೆ ಆಗಿ ಪೀಟರ್‌‍ ಲೋರ್‌‍ ನಟಿಸಿದ್ದಾರೆ.
1956ರಲ್ಲಿ ದಕ್ಷಿಣ ಆಫ್ರಿಕಾದ ರೆಡಿಯೋ ಅವತರಣಿಕೆ ಮೂನ್‌ರಾಕರ್‌, ನಟ ಬಾಬ್‌‍ ಹೋಲ್‌‍ನೆಸ್‌‍ ಅನ್ನು ಜೇಮ್ಸ್‌‌ ಬಾಂಡ್‌ನನ್ನು ಚಿತ್ರಿಸಲು ಬಳಸಿಕೊಂಡ ಎರಡನೆ ನಟನನ್ನಾಗಿಸಿತು.
ಡೇಂಜರ್‌‍ ಮ್ಯಾನ್‌‍ ಎಂಬ ಸೌಂಡ್‌‌ಟ್ರ್ಯಾಕ್‌‍ನ ಬರಹದಲ್ಲಿ ಆಂಡ್ರೂ ಪಿಕ್ಸ್ಲೆ‌‍ಯು ರಾಲ್ಫ್‌ ಸ್ಮಾರ್ಟ್ ಹಾಗೂ ಐಯಾನ್‌ ಫ್ಲೇಮಿಂಗ್‌ ಸೇರಿ ಜೇಮ್ಸ್ ಬಾಂಡ್‌‌ನನ್ನು ದೂರದರ್ಶನ ಸರಣಿಗೆ ತರುವುದಾಗಿ ಉಲ್ಲೇಖಿಸಿದ್ದ. ಆದರೆ ರಾಲ್ಫ್‌ ಸ್ಮಾ‍ರ್ಟ್‌ನು ಪ್ಯಾಟ್ರಿಕ್ ಮಾಕ್‌‍ಗುಹಾನ್ ಎಂಬುವವನ ಜೊತೆ ಸೇರಿ‍ ಡೇಂಜರ್‌‍ಮ್ಯಾನ್‌‌ ಎಂಬ ದೂರದರ್ಶನ ಸರಣಿಯನ್ನು ನಿರ್ಮಿಸಿದ.
ರಾಲ್ಫ್‌‍ ಸ್ಮಾರ್ಟ್‌‍ ಪ್ಯಾಟ್ರಿಕ್ ಮ್ಯಾಕ್ ಗುಹಾನ್ಜೊತೆಗೆ ಡೇಂಜರ್‌ ಮ್ಯಾನ್‌‍ ಚಿತ್ರ ತಯಾರಿಕೆಗೆ ತೊಡಗಿದ ಇವನೇ ನಂತರ ಜೇಮ್ಸ್‌‌ ಬಾಂಡ್‌‍ ಪಾತ್ರವನ್ನು ನಿರ್ವಹಿಸಿದನು.
1967ರಲ್ಲಿ ಕ್ಯಾಸಿನೊ ರೊಯಾಲ್‌‍ ಚಿತ್ರದ ಅಣಕ ಬಾಂಡ್‌‌ ಚಿತ್ರದಲ್ಲಿ ಸರ್‌‌‍ ಜೇಮ್ಸ್ ಬಾಂಡ್ 007 ಆಗಿ ಡೆವಿಡ್ ನಿವೆನ್,, ವೆಸ್ಪರ್ ಲಿಂಡ್ ಆಗಿ ಉರ್ಸುಲಾ ಆಂಡ್ರೆಸ್ ನಟನೆಯಲ್ಲಿದ್ದರು. ಡೇವಿಡ್‌‍ ನಿವೆನ್‌ ಮೊದಲು ಇಯಾನ್ ಫ್ಲೆಮಿಂಗ್‌‍ನಿಂದ ಬಾಂಡ್‌ ಪಾತ್ರದ ಒಂದು ಭಾಗವನ್ನು ಪೂರೈಸಲು ಸೂಕ್ತ ವ್ಯಕ್ತಿ ಎಂದು ಗುರುತಿಸಿಕೊಳ್ಳಲಾಗಿತ್ತು. ಇ.ಓ.ಎನ್‌‌ ನಂತರದಲ್ಲಿ ಸಿಯಾನ್‌‍ ಕ್ಯಾನರಿಯನ್ನು ಈ ಪಾತ್ರಕ್ಕೆ ಆರಿಸಿತು. ಫ್ಲೇಮಿಂಗ್‌‍ನ ನಂತರದ ಎರಡು ಕಾದಂಬರಿಗಳಲ್ಲಿ ಪಾತ್ರವೊಂದರ ಹೆಸರು ಡೇವಿಡ್ ನಿವೇನ್ ಆನ್ ಹರ್ ಮೆಜೆಸ್ಟಿ’ಸ್ ಸೀಕ್ರೆಟ್ ಸರ್ವೀಸ್ ಕಾದಂಬರಿಯಲ್ಲಿ ಬಾಂಡ್‌‍ ವಿಶೇಷ ಸ್ಕಿ ಪ್ರವಾಸಿ ಧಾಮಕ್ಕೆ ಹೋದಾಗ ಡೇವಿಡ್‌‍ ನಿವೇನ್ ಅಲ್ಲಿಯ ನಿಯಮಿತ ಸಂದರ್ಶಕನೆಂದು ಹೇಳುತ್ತಾನೆ. ಯು ಒನ್ಲಿ ಲಿವ್ ಟ್ವೈಸ್  ನಲ್ಲಿ ನಟಿಸಿದ ಕಿಸ್ಸಿ ಸುಜುಕಿ ತನ್ನೊಂದಿಗೆ ಅತ್ಯಂತ ದಯಾಳುವಾಗಿ ವರ್ತಿಸಿದ ಕೇವಲ ಒಬ್ಬನೇ ಒಬ್ಬ ವ್ಯಕ್ತಿ ಈತನಾಗಿದ್ದಾನೆ ಎಂದು ಹಾಲಿವುಡ್‌ ಕುರಿತ ಸಣ್ಣ ಸಂದರ್ಶನವೊಂದರಲ್ಲಿ ಅವಳು ಹೇಳಿಕೊಂಡಿದ್ದಾಳೆ. ಸ್ಕಿ ರೆಸಾರ್ಟ್‌‍ನಲ್ಲಿರುವವರಲ್ಲಿ ಉರ್ಸುಲಾ ಆಂಡ್ರೆಸ್ ಹೆಸರು ಕೂಡ ಆನ್ ಹರ್ ಮೆಜೆಸ್ಟಿ’ಸ್ ಸೀಕ್ರೆಟ್ ಸರ್ವೀಸ್ ಕಾದಂಬರಿಯಲ್ಲಿ ಉಲ್ಲೇಖಿತವಾಗಿದೆ.
1973ರ ಬಿಬಿಸಿ ಸಾಕ್ಷ್ಯಚಿತ್ರ ಓಮ್ನಿಬಸ್‌‍: ದಿ ಬ್ರಿಟೀಷ್‌ ಹೀರೊ ಇದು ನಟ ಕ್ರಿಸ್ಟೋಫರ್ ಕೆಜೆನೋವ್ನು ಅನೇಕ ಆ ರೀತಿಯ ಸಣ್ಣ ಪಾತ್ರಗಳಲ್ಲಿ ನಟಿಸಿದ್ದಾನೆ. ( ಉ.ದಾ.ರಿಚರ್ಡ್ ಹೆನ್ನೇ ಮತ್ತು ಬುಲ್ ಡಾಗ್ ಡ್ರಮೊಂಡ್ )ಗಮನಾರ್ಹ ದೃಶ್ಯವೆಂದರೆ ಗೋಲ್ಡ್ ಫಿಂಗರ್‌ ‌ ಕಾದಂಬರಿಯಲ್ಲಿ ನಾಯಕನನ್ನು ವ್ರತ್ತಾಕಾರದ ಗರಗಸದಿಂದ ಹೆದರಿಸಲಾಗುತ್ತದೆ, ಆದರೆ ಚಿತ್ರದಲ್ಲಿ ಲೇಸರ್ ಕಿರಣವನ್ನು ಬಳಸಲಾಗಿದೆ. (ಡೈಮಂಡ್ಸ್ ಆರ್ ಫರೋರೆವರ್)
ಕಾನೂನಿನ ಸಣ್ಣ ತಪ್ಪಿನಿಂದಾಗಿ ಥಂಡರ್ಬಾಲ್‌ ನ ರಿಮೇಕ್ ಆದ ನೆವೆರ್ ಸೇ ನೆವರ್ ಅಗೈನ್ ಚಿತ್ರ 1983 ರಲ್ಲಿ ಬಿಡುಗಡೆಯಾಯಿತು. ಬಾಂಡ್ ಆಗ ಸೀನ್ ಕ್ಯಾನ‍ರ್‌ ನಟಿಸಿದ ಇದ್ದ ಇ.ಓ.ಎನ್ ನಿರ್ಮಾಣ ಹಾಗೂ ಯುನೈಟೆಡ್ ಆರ್ಟಿಸ್ಟ್ ದ ಭಾಗವಾಗಿಲ್ಲವಾಗಿಲ್ಲದೇ ಬಾಂಡ್ ಸರಣಿಗಳ ಅಧಿಕೃತ ಹಕ್ಕುಗಳನ್ನು ಪಡೆದಿಲ್ಲದ ಕಾರಣ ಅಧಿಕೃತ ಜೇಮ್ಸ್ ಬಾಂಡ್ ಚಿತ್ರವೆಂದು ಪರಿಗಣಿಸಲ್ಪಟ್ಟಿಲ್ಲ. ಪ್ರಸ್ತುತ ಇದು ಯುನೈಟೆಡ್ ಆರ್ಟಿಸ್ಟ್‌ಪೇರೆಂಟ್ ಎಮ್.ಜಿ.ಎಮ್ ನ ಸ್ವಾಮಿತ್ವದಲ್ಲಿದೆ. 1983 ರಲ್ಲಿ ಇದರ ಮೂಲಚಿತ್ರ ಬಿಡುಗಡೆಗೊಂಡಾಗ ಅದೇ ಸಮಯದಲ್ಲಿ ಬಿಡುಗಡೆಗೊಂಡ ಇ.ಓ.ಎನ್ ಸರಣಿಯ ಇನ್ನೊಂದು ಬಾಂಡ್ ಚಿತ್ರ ಓಕ್ಟೋಪಸಿ‌ ದಿಂದಾಗಿ ಕೆಲಕಾಲ ಗೊಂದಲದ ಸನ್ನಿವೇಶ ನಿರ್ಮಾಣಗೊಂಡಿತ್ತು. ಇದರ ನಂತರ ಎಮ್.ಜಿ.ಎಮ್ ನಿರ್ಮಾಣವು ಗೊಂದಲದ ಪುನರಾವರ್ತನೆಯನ್ನು ತಡೆಯಲು ಜೇಮ್ಸ್ ಬಾಂಡ್ ಹೆಸರನ್ನು ಖರೀದಿಸಿತು.
ಸಾಂಸ್ಕೃತಿಕ ಪ್ರಭಾವ
thumb|right|250px|ಮೇಡಮ್‌‍ ಟ್ಯೂಸ್ಸಾಡ್ಸ್‌‍ ಸಂಗ್ರಹಾಲಯದಲ್ಲಿ ಬಾಂಡ್‌ ಕಲಾವಿದರಾದ ಫಿಯರ್ಸ್‌ ಬ್ರೊನ್‌ಸಾನ್‌‍ ಮತ್ತು ಶಾನ್‌ ಕೂನೆರಿ ಅವರ ಮೂರ್ತಿಗಳನ್ನು ಮಾಡಲಾಗಿದೆ. ಜೇಮ್ಸ್ ಬಾಂಡ್ ಹೆಸರು ಮನೆಮಾತಾಗಿದ್ದು ಈ ಚಿತ್ರ ಪ್ರಕಾರದ ಮೇಲೆ ದೊಡ್ದ ಪರಿಣಾಮವನ್ನು ಬೀರಿದೆ ನಿರ್ಮಾಪಕ ಹಾಗೂ ಹಾಸ್ಯ ಕಲಾವಿದ ಮೈಕ್ ಮೀರ್ಸ್‌ನ ಆಸ್ಟಿನ್ ಪವರ್ಸ್  ಚಿತ್ರ ಸರಣಿಗಳು, ಇತರ ಅಣಕ ಚಿತ್ರಗಳಾದ ಜಾನಿ ಇಂಗ್ಲಿಶ್,  (2003 )ಬೇನ್ಸ್ ಬೇಸರ್ಸ್ ದೆ ಹಾಂಗ್ ಕಾಂಗ್,  ಓಕೆ ಕ್ಯಾನರಿ,  ಡೆರೇಕ್ ಫ್ಲಿಂಟ್ ಆಗಿ ಜೇಮ್ಸ್ ಕೊಬರ್ನ್ ನಟಿಸಿದ ಫ್ಲಿಂಟ್ ಸರಣಿ, ಡಿಯೆನ್ ಮಾರ್ಟಿನ್ ಹಾಗೂ ಕ್ಯಾಸಿನೊ ರಾಯೇಲ್ ಅವರನ್ನೊಳಗೊಂಡ ಮ್ಯಾಟ್‌ಹೆಮ್ ಚಿತ್ರ (2003)ಗಳು ಬಾಂಡ್‌ನ ಜನಪ್ರಿಯತೆ, ಪ್ರಸಿದ್ಧಿಯನ್ನು ತೋರಿಸುತ್ತವೆ.
ಬಾಂಡ್ ಸರಣಿಗಳು ಜನಪ್ರಿಯ ಮಾಧ್ಯಮಗಳಲ್ಲೂ ಗೌರವ, ವಿಡಂಬನೆಗಳೆರಡನ್ನೂ ಗಳಿಸಿವೆ. 1960ರ ಸಮಯದಲ್ಲಿ ದೂರದರ್ಶನದಲ್ಲಿ ಜೇಮ್ಸ್ ಬಾಂಡ್ ಅನುಕರಣೆಯಾದ ಐ ಸ್ಪೈ, ಗೆಟ್ ಸ್ಮಾರ್ಟ್ ,ಚಾರ್ಲ್ಸ್‌ ವೈನ್ ‌, ಮಾಟ್ ಹೆಮ್ , ಮತ್ತು ದ ಮ್ಯಾನ್ ಫ್ರಮ್ ಯು.ಎನ್.ಸಿ.ಎಲ್.ಇ ಗಳೂ ಕೂಡ ಪ್ರಸಿದ್ಧಿ ಪಡೆದವಲ್ಲದೇ, ಫ್ಲೇಮಿಂಗ್ ಕೊನೆಯ ಚಿತ್ರಕ್ಕೆ ಸಹಾಯ ನೀಡಿದ್ದ.:ನಾಟಕದ ಪ್ರಮುಖ ಪಾತ್ರ ನೆಪೋಲಿಯನ್ ಸೊಲೊ ಫ್ಲೇಮಿಂಗ್ ನ ಕಾದಂಬರಿ ಗೋಲ್ಡ್ ಫಿಂಗರ್ ನ ಪಾತ್ರವೊಂದರಿಂದ ಹೆಸರಿಡಲ್ಪಟ್ಟಿತು. ಫ್ಲೇಮಿಂಗ್ ಎಪ್ರಿಲ್ ಡಾನ್ಸರ್ ಹೆಸರನ್ನು ಕೂಡ ಸೂಚಿಸಿದ್ದರು. ನಂತರದಲ್ಲಿ ಇದು ದ ರಿಟರ್ನ್ ಆಪ್‌ ದ ಮ್ಯಾನ್ ಫ್ರಮ್ ಯು.ಎನ್.ಸಿ.ಎಲ್.ಇ ಪುನರ್ ಅವತರಣಿಕೆ ದ ಗರ್ಲ್ ಫ್ರಮ್ ಯು.ಎನ್.ಸಿ.ಎಲ್.ಇ ಸರಣಿಯಲ್ಲಿ ಬಳಸಲ್ಪಟ್ಟಿತ್ತು. ಫ್ಲೆಮಿಂಗ್ ಸ್ಮರಣಾರ್ಥವಾದ ದ ರಿಟರ್ನ್ ಆಪ್‌ ದ ಮ್ಯಾನ್ ಫ್ರಮ್ ಯು.ಎನ್.ಸಿ.ಎಲ್.ಇ ದೂರದರ್ಶನ ಸರಣಿಯಲ್ಲಿ ಜೇಮ್ಸ್ ಬಾಂಡ್ ಪಾತ್ರದಲ್ಲಿ ಜಾರ್ಜ್ ಲೆಜೆನ್ಬಿ ನಟಿಸಿರುವುದು ಗಮನಾರ್ಹ. (ಕೆಲ ಕಾನೂನುಬದ್ಧ ಕಾರಣಗಳಿಗಾಗಿ ಈ ಪಾತ್ರವು ಜಿ.ಬಿ ಎಂಬ ಹೆಸರಿನಲ್ಲಿ ಬಳಸಲ್ಪಟ್ಟಿತು.)
ಶಾನ್ ಕ್ಯಾನರಿಯಿಂದ ನಟಿಸಲ್ಪಟ್ಟ ಬಾಂಡ್ ವ್ಯಕ್ತಿಚಿತ್ರವು ಇಂಡಿಯಾನಾ ಜೋನ್ಸ್ ಪಾತ್ರಕ್ಕೆ ಪ್ರಮುಖ ಸ್ಪೂರ್ತಿ ಎಂದು ಅನೇಕ ಸಂದರ್ಭಗಳಲ್ಲಿ ಉಲ್ಲೇಖಿಸಿರುವ ಜಾರ್ಜ್ ಲುಕಾಸ್, ಈ ಸರಣಿಯ ಮೂರನೆ ಚಿತ್ರದಲ್ಲಿ ಇಂಡಿಯಾನ ಜೋನ್ಸ್‌ನ ತಂದೆಯ ಪಾತ್ರಕ್ಕೆ ಕ್ಯಾನರಿಯನ್ನು ಆಯ್ಕೆ ಮಾಡಲು ಇದೇ ಕಾರಣವಾಯಿತು ಎಂದಿದ್ದಾರೆ.
ಸಂಗೀತ
"ಜೇಮ್ಸ್ ಬಾಂಡ್ ಸಂಗೀತ"ವನ್ನು ಮಾಂಟಿ ನೋರ್ಮನ್ ಬರೆದಿದ್ದು, ಜಾನ್‌ ಬ್ಯಾರಿ ಯಿಂದ 1962 ರಲ್ಲಿ ಡಾ.ನೋ ಚಿತ್ರಕ್ಕಾಗಿ ಮೊದಲ ಬಾರಿಗೆ ಸಂಯೋಜಿಸಲ್ಪಟ್ಟಿತು. ಆದರೆ ಈ ಸಂಗೀತದ ನಿಜವಾದ ಮಾಲೀಕತ್ವ ಅನೇಕ ವರ್ಷಗಳಿಂದ ವಿವಾದದ ವಿಷಯವಾಗಿದೆ. 2001 ರಲ್ಲಿ ಬಾಂಡ್ ಸಂಗೀತ ರಚನೆ ಪೂರ್ತಿಯಾಗಿ ಬ್ಯಾರಿ ಅವರದ್ದು ಎಂದು ಹೇಳಿದ ಬ್ರಿಟೀಷ್‌ ಪತ್ರಿಕೆ ಸಂಡೇ ಟೈಮ್ಸ್ ವಿರುದ್ಧದ ಮಾನಹಾನಿ ಪ್ರಕರಣದಲ್ಲಿ ನೋರ್ಮನ್ 30,000 ಪೌಂಡ್‌ಗಳನ್ನು ಗೆದ್ದರು.
ಬಾಂಡ್ ಚಿತ್ರದ ಮುಖ್ಯ ಭಾಗ ಸಂಗೀತವಾಗಿದ್ದು, ಶೀರ್ಷಿಕೆ ಸಮಯದಲ್ಲಿ ಬರುವ ಇದನ್ನು ಪ್ರಮುಖ ಜನಪ್ರಿಯ ಹಾಡುಗಾರರು ಹಾಡಿದ್ದಾರೆ.?(ಟೀನಾ ಟರ್ನರ್, ಪೌಲ್ ಮೆಕ್-ಕಾರ್ಟ್ನಿ ಮತ್ತು ವಿಂಗ್ಸ್, ಶೆರ್ಲಿ ಕ್ರೌ ಹಾಗೂ ಟೋಮ್ ಜೋನ್ಸ್ ಮುಂತಾದವರು)  ಶೆರ್ಲಿ ಬಸ್ಸೇ ಮೂರು ಬಾರಿ ಇದನ್ನು ಹಾಡಿದ್ದಾರೆ. ''ಡಾ. ನೋ ದ ನಂತರ ಆನ್ ಹರ್ ಮೆಜೆಸ್ಟಿ’ಸ್‌ ಸಿಕ್ರೆಟ್‌ ಸರ್ವೀಸ್‌''  ಒಂದೇ ವಾದ್ಯದಲ್ಲಿ ಹಾಡಲ್ಪಟ್ಟ ಏಕೈಕ ಬಾಂಡ್‌ ಚಿತ್ರ. ವಿ ಹ್ಯಾವ್ ಆಲ್ ದ ಟೈಮ್ ಇನ್ ದ ವರ್ಲ್ಡ್ ಹಾಡಿನಲ್ಲಿ ಬಾಂಡ್ ಮತ್ತು ಅವನ ಹೆಂಡತಿ ಟ್ರೇಸಿ ಇರುವ ದೃಶ್ಯದಲ್ಲಿ ಹಾಡಲ್ಪಡುವ ಪ್ರೀತಿಯ ಹಾಡನ್ನು ಲೂಯಿಸ್ ಆರ್ರ್ಮ್ ಸ್ಟ್ರಾಂಗ್ ಹಾಡಿದ್ದಾರೆ. ಇದು ಬಾಂಡ್ ಚಿತ್ರದಲ್ಲಿಯ ಕೊನೆಯ ವಾಕ್ಯವಾಗಿದ್ದು ಅನಧಿಕೃತ ರಾಗವೆಂದು ಪರಿಗಣಿಸಲ್ಪಟ್ಟಿದೆ. ಹಾಗೆಯೇ ಫ್ರಾಂ ರಷಿಯಾ ವಿಥ್ ಲವ್ ಚಿತ್ರದಲ್ಲಿ ಬಳಸಿರುವ ವಾದ್ಯ ಸಲಕರಣೆಗಳು ಎರಡನೇ ಭಾಗದಲ್ಲಿ ಮ್ಯಾಟ್ ಮಾನ್ರೋ ಸಾಹಿತ್ಯ ರಚಿಸಿ ಹಾಡಿರುವ ಚಿತ್ರದಲ್ಲಿ ಕೇಳಬಹುದಾಗಿದೆ ಹಾಗೂ ಚಿತ್ರದ ಸೌಂಡ್ ಟ್ರಾಕ್ ಆಲ್ಬಮ್‌ನಲ್ಲಿ ಕೂಡ ಬಳಸಿಕೊಳ್ಳಲಾಗಿದೆ.
ಅಕಾಡೆಮಿ ಪ್ರಶಸ್ತಿಯ ಅತ್ಯುತ್ತಮ ಹಾಡಿಗೆ ಆಯ್ಕೆಯಾದ ಇನ್ನಿತರ ಬಾಂಡ್ ರಾಗಗಳೆಂದರೆ ಪೌಲ್ ಮತ್ತು ಲಿಂಡಾ ಮೆಕ್ ಕಾರ್ತ್ನಿ ಸಾಹಿತ್ಯ ಹಾಗೂ ಅವರದ್ದೇ ತಂಡ ವಿಂಗ್ಸ್‌ ದಿಂದ ಹಾಡಲಾದ "ಲಿವ್ ಎಂಡ್ ಲೆಟ್ ಡೈ", ಹಾಗೂ ಬಿಲ್ ಕಂಟಿ, ಮೈಕೆಲ್ ಲೀಸನ್ ಬರೆದು ಶೀನ ಈಸ್ಟನ್ ಹಾಡಿರುವ ಫಾರ್ ಯುವರ್ ಐಸ್ ಓನ್ಲಿ.
ಅಮೇರಿಕಾದ ಪಾಪ್ ಹಾಡುಗಳ ಪಟ್ಟಿಯಲ್ಲಿ ನಂಬರ್ ಒನ್ ಸ್ಥಾನ ಗಳಿಸಿದ ಏಕೈಕ ಬಾಂಡ್ ಚಿತ್ರವೆಂದರೆ ಡ್ಯುರಾನ್ ಡ್ಯುರಾನ್ ನ "ಅ ವ್ಯೂ ಟು ಕಿಲ್".
ಫಾರ್ ಯುವರ್ ಐಸ್ ಓನ್ಲಿ ಚಿತ್ರದ ಶೀರ್ಷಿಕೆ ದೃಶ್ಯಗಳಲ್ಲಿ ಕಾಣಿಸಿಕೊಂಡ ಏಕಮಾತ್ರ ಗಾಯಕಿ ಶೀನಾ ಈಸ್ಟನ್. ಮಡೋನಾ, ಚಿತ್ರದ ಶೀರ್ಷಿಕೆ ಹಾಡಿನಲ್ಲಿ ಒಂದು ಪಾತ್ರವಾಗಿ ಕಾಣಿಸಿಕೊಂಡ ಏಕೈಕ ಗಾಯಕಿ. ಈಕೆ ಬೋಧಕ ವೆರಿಟಿ ಯೊಂದಿಗೆ ಖಡ್ಗವಿದ್ಯೆ ದೃಶ್ಯಗಳಲ್ಲಿ ಕಾಣಿಸಿಕೊಂಡಿದ್ದಲ್ಲದೆ, ಡೈ ಅನದರ್ ಡೇ ಗೆ ಥೀಮ್ ಕೊಡುಗೆ ನೀಡಿದಳು. ಗಮನಾರ್ಹ ಸಂಗತಿಯೆಂದರೆ ಶೀರ್ಷಿಕೆ ಗೀತೆಯಲ್ಲಿ ಚಿತ್ರದ ಸಾರಾಂಶವನ್ನು ತೋರಿಸಿದ ಏಕೈಕ ಚಲನಚಿತ್ರ ಡೈ ಅನದರ್ ಡೇ. ಉಳಿದ ಚಲನಚಿತ್ರಗಳಲ್ಲಿ ಕೇವಲ ಅಮೂರ್ತ ಚಿತ್ರಗಳನ್ನು ತೋರಿಸಲಾಗುತ್ತಿತ್ತು. ಇತ್ತೀಚೆಗಿನ ರಾಗ ಎಲಿಸಿಯಾ ಮತ್ತು ಜಾಕ್ ವೈಟ್ ನ ಡೈ ಅನದರ್ ಡೇ ಆಗಿದ್ದು, ಇದು ಸಾಹಿತ್ಯದಲ್ಲಿ ಚಿತ್ರದ ಹೆಸರು ಹೊಂದಿರದ ಮೊದಲ ಬಾಂಡ್ ಚಿತ್ರ ಕೂಡ ಹೌದು.
ಇತ್ತೀಚಿನ ಹಾಡೆಂದರೆ ಅಲಿಸಾ ಕೇಯ್ಸ್ ಮತ್ತು ಜಾಕ್ ವೈಟ್ ಹಾಡಿದ ಕ್ವಾಂಟಮ್ ಆಪ್‌ ಸೊಲೇಸ್ ನ ಅನದರ್ ವೇ ಟು ಡೈ. ಇದು ಜೇಮ್ಸ್ ಬಾಂಡ್ ರಾಗದ ಮೊದಲ ಯುಗಳ ಗೀತೆ. ಇದು ಸಾಹಿತ್ಯದಲ್ಲಿ ಚಿತ್ರದ ಹೆಸರು ಹೊಂದಿರದ ಮೊದಲ ಬಾಂಡ್ ಚಿತ್ರ ಕೂಡ ಹೌದು.
1998ರಲ್ಲಿ ಬ್ಯಾರಿ ಸಂಗೀತ ನೀಡಿದ ಯು ಲಿವ್ ಓನ್ಲಿ ಟ್ವೈಸ್ ರಾಗವನ್ನು ಜನಪ್ರಿಯ ಹಾಡು ಮಿಲ್ಲೇನಿಯಂ ನಿರ್ಮಾಪಕ, ಗೈ ಚೇಂಬರ್ ರಚನೆಕಾರ ರಾಬಿ ವಿಲ್ಲಿಯಮ್ಸ್ ಗಾಗಿ ಅಳವಡಿಸಿಕೊಳ್ಳಲಾಗಿತ್ತು. ವಿಲ್ಲಿಯಂಸ್ ನ ಆಲ್ಬಮ್‌ನಲ್ಲಿ ಜೇಮ್ಸ್ ಬಾಂಡ್ ಅಣಕವಿದ್ದು, ಬಾಂಡ್ ಚಿತ್ರಗಳಾದ ಥಂಡರ್ ಬಾಲ್, ಫ್ರಂ ರಷಿಯಾ ವಿಥ್ ಲವ್ ಚಿತ್ರಗಳ ಉಲ್ಲೇಖವಿದೆ. ಗಮನಾರ್ಹ ಸಂಗತಿಯೆಂದರೆ ಇದರ ಚಿತ್ರೀಕರಣವಾಗಿದ್ದು ಹೆಚ್ಚಿನ ಬಾಂಡ್ ಚಿತ್ರಗಳು ತಯಾರಿಸಲ್ಪಟ್ಟ ಪೈನ್ ವುಡ್ ಸ್ಟುಡಿಯೋದಲ್ಲಿ.
2004 ರಲ್ಲಿ ಕ್ಯಾವಲಿಯರ್ಸ್ ಡ್ರಂ ಹಾಗೂ ಬ್ಯೂಗಲ್ ಕೊರ್ಪ್ಸ್ ತಂಡಗಳು ಡೇವಿಡ್ ಆರ್ನಾಲ್ಡ್ ರಚಿಸಿದ "007" ಬಾಂಡ್ ಸಂಗೀತವನ್ನು ಬಳಸಿ ಡ್ರಂ ಕೊರ್ಪ್ಸ್ ಇಂಟರ್ನ್ಯಾಷನಲ್ ವರ್ಲ್ಡ್ ಚಾಂಪಿಯನ್‌ಶಿಪ್‌ ಪಡೆದವು. ಗೋಲ್ಡನ್ ಐ, ಡೈ ಅನದರ್ ಡೇ (ಹೊವರ್ ಕಾಸ್ಟ್ ರಾಗ ಮತ್ತು ವೆಲ್ಕಂ ಟು ಕ್ಯೂಬಾ) ಮತ್ತು ಟುಮಾರೋ ನೆವರ್ ಡೈಸ್  ಗಳ ತುಣುಕನ್ನು ಕ್ಯಾವಲಿಯರ್ಸ್ ಪ್ರದರ್ಶಿಸಿತು.
ಆದರೆ 1967 ದ ಲುಕ್ ಫಾರ್ ಲವ್ ರಾಗವೂ ಇದ್ದ ಕ್ಯಾಸಿನೋ ರೋಯಲ್ ಗಾಗಿ ಬರ್ಟ್‌ ಬಾಚರಾಚ್ಸ್ ತಂಡವು ಅಕಾಡಮಿ ಪ್ರಶಸ್ತಿಯ ಉತ್ತಮ ಸಂಗೀತ ವಿಭಾಗಕ್ಕೆ ಆಯ್ಕೆಯಾಯಿತಲ್ಲದೆ, ಸೆರ್ಜಿಯೋ ಮೆಂಡೆಸ್‌ ಮತ್ತು ಬ್ರೇಸಿಲ್ '66 ಅವರಿಂದ ದ್ವನಿಮುದ್ರಣಗೊಂಡು (1968 ರ ಬಿಲ್‌ಬೋರ್ಡ್‌ ಪಾಪ್ ಪಟ್ಟಿಯಲ್ಲಿ #4ನೇ ಸ್ಥಾನ )ಅತಿ ಹೆಚ್ಚು ಮಾರಾಟವಾದ ಆ ಕಾಲಮಾನದ ಗುಣಮಟ್ಟದ ಸಂಗೀತವಾಗಿ ಹೆಸರಾಯಿತು. ಮತ್ತೊಮ್ಮೆ ಕ್ಯಾಸಿನೋ ರೋಯಲ್ ಯಿಂದ ಪ್ರೇರಿತವಾದ ಇದು ಪ್ರಥಮ ಆಸ್ಟಿನ್ ಪವರ್ಸ್‌ ಚಿತ್ರದಲ್ಲಿ ಕೇಳಿಬಂತು.
ವಿಡಿಯೋ ಗೇಮ್ಸ್
ಪಾರ್ಕರ್‌ ಸಹೋದರರಿಂದ ತಯಾರಿಸಿ ಪ್ರಕಟಿಸಲ್ಪಟ್ಟ ಮೊದಲ ಬಾಂಡ್ ವೀಡಿಯೋ ಗೇಮ್ ಅಟಾರಿ 2600, ದ ಅಟಾರಿ 5200, ದ ಅಟಾರಿ 800, ದ ಕೊಮೊಡೋರ್ 64, ಮತ್ತು ಸೊಲಿಸೋ ವಿಶನ್ 1983 ರಲ್ಲಿ ಬಿಡುಗಡೆಗೊಂಡಿತು. ಬಾಂಡ್ ಚಲನಚಿತ್ರಗಳು, ಅಥವಾ ಕಾದಂಬರಿಯಿಂದ ಪ್ರೇರಿತಗೊಂಡ ಇನ್ನೂ ಅನೇಕ ವೀಡಿಯೋ ಗೇಮ್ ಗಳು ಬಂದಿವೆ.
1997ರ ಗೋಲ್ಡನ್ ಐ 007 ನ ನಿನ್ಟೆನ್ಡೊ 64 ಬರುವವರೆಗೆ ಬಾಂಡ್ ವೀಡಿಯೋ ಗೇಮ್‌ಗಳು ಅಷ್ಟೇನೂ ಜನಪ್ರಿಯವಾಗಿರಲಿಲ್ಲ. ನಂತರದಲ್ಲಿ ಬಂದ ಎಲ್ಲ ವೀಡಿಯೋ ಗೇಮ್‌ಗಳು ಜನಪ್ರಿಯತೆಗಾಗಿ ಗೋಲ್ಡನ್ ಐ 007 ಅನ್ನು ಅನುಕರಣೆ ಮಾಡಿದವು. ಇಲ್ಲಿಯವರೆಗಿನ ಎಲ್ಲ ಬಾಂಡ್ ಗೇಮ್ ಗಳು ಗೋಲ್ಡನ್ ಐ 007 ದ ಚಿತ್ರಕಥೆ ಅಥವಾ ಶೀರ್ಷಿಕೆ ಗಳನ್ನಿಟ್ಟುಕೊಂಡೇ ಹೊರಬಂದಿವೆ; GoldenEye: Rogue Agent ಒಂದು ಗೇಮ್ ನ ಹೆಸರು ಗೋಲ್ಡನ್ ಐ ರೋಗ್ ಎಜೆಂಟ್. ಗೋಲ್ಡನ್ ಐ ಚಿತ್ರಕ್ಕೂ. ಗೋಲ್ಡನ್ ಐ ,ಗೋಲ್ಡನ್ ಐ ೦೦೭ ಗೇಮ್ ಗಳಿಗೂ ಯಾವುದೇ ಸಂಬಂಧವಿಲ್ಲ. ಒಂದರಲ್ಲಿ ಸ್ವತಹ ಬಾಂಡ್ ಸಣ್ಣ ಪಾತ್ರವೊಂದರಲ್ಲಿ ಕಾಣಿಸಿಕೊಂಡು ವರ್ಚುವಲ್ ರಿಯಾಲಿಟಿ ಮಿಶನ್‌‍ಗಾಗಿ ಸಾಯುವ ಪಾತ್ರದ ಚಿತ್ರಣವಿದೆ. ಇದು ಗೇಮ್‌ನ ಮೊದಲ ಭಾಗವಾಗಿತ್ತು.
1999ರಲ್ಲಿ ಸಿಕ್ಕ ಪರವಾನಗಿಯ ನಂತರ ಎಲೆಕ್ಟ್ರೋನಿಕ್ ಆರ್ಟ್ಸ್ ಕಂಪನಿಯು ಎಂಟು ವೀಡಿಯೋ ಗೇಮ್ ಗಳನ್ನೂ ಬಿಡುಗಡೆ ಮಾಡಿತು. ಜನಪ್ರಿಯ ಕಾದಂಬರಿ ಎವರಿಥಿಂಗ್ ಆರ್ ನಥಿಂಗ್ ಸೇರಿದಂತೆ ಐದು ಗೇಮ್‌ಗಳು ಮೂಲ ಕಥೆಗಳನ್ನು ಬಳಸಿಕೊಂಡಿದ್ದು, ಗೋಲ್ಡನ್ ಐ 007 ದಿಂದ ಪ್ರಾರಂಭವಾದ ’ಫರ್ಸ್ಟ್‌ ಪರ್ಸನ್‌ ಶೂಟರ್‌’ಪದ್ಧತಿಯನ್ನು ಮುರಿದವು (ಏಜೆಂಟ್ ಅಂಡರ್ ಫೈರ್ ಹಾಗೂ ನೈಟ್ ಫೈರ್ ಮುಂತಾದವು ), ಅದರ ಬದಲು ’ಥರ್ಡ್‌-ಪರ್ಸನ್‌ ಪರ್ಸ್ಪೆಕ್ಟಿವ್‌’ ಬಳಸಿದವು. ಇವುಗಳಲ್ಲಿ ಜನಪ್ರಿಯ ನಟರುಗಳಾದ ವಿಲ್ಲಿಯಮ್‌ ಡೆಫೋ, ಹೇಡಿ ಕ್ಲಂ, ಜೋಡಿ ಡೆಂಚ್, ಜಾನ್ ಕ್ಲೀಸ್ ಮತ್ತು ಪಿಯರ್ಸ್ ಬ್ರೋಸ್ನಾನ್ ಕೂಡ ಇದ್ದರು. ಮುಂಚಿನ ಕೆಲವು ಗೇಮ್‌ ಗಳಲ್ಲಿ ಬಾಂಡ್ ಆಗಿ ಬ್ರೋಸನ್‌ ರನ್ನು ಬಳಸಿಕೊಂಡಿದ್ದವು. 2005 ರಲ್ಲಿ ಎಲೆಕ್ಟ್ರೋನಿಕ್ ಆರ್ಟ್ಸ್ ಕಂಪನಿಯು ಫ್ರಂ ರಷಿಯಾ ವಿಥ್ ಲವ್ ನ್ನು ಅಳವಡಿಸಿಕೊಂಡು ಮತ್ತೊಂದು ವೀಡಿಯೋ ಗೇಮ್ ಬಿಡುಗಡೆ ಮಾಡಿತು ಇದೇ ಎಳೆಯ ಮೇಲೆ ಬಂದ ಇನ್ನೊಂದು ಗೇಮ್ ಎವರಿಥಿಂಗ್ ಆರ್ ನಥಿಂಗ್. ಇದು ಸೀನ್ ಕಾನ್ನೆರಿ ಬಾಂಡ್ ನ ಚಿತ್ರ ಆಧರಿಸಿ ಬಂದ ಎರಡನೇ ಗೇಮ್ ( ಮೊದಲನೆಯದು ೧೯೮೦ ರ ಗೋಲ್ಡ್ ಫಿಂಗರ್ ನ ಸಾಹಿತ್ಯ ಆಧಾರಿತ ) ಹಾಗೂ ಸೀನ್ ಕಾನ್ನೆರಿ ಯನ್ನಾಗಿ ಆಡಲು ಅವಕಾಶವಿದ್ದ ಮೊದಲ ಗೇಮ್. ಇದರಲ್ಲಿ ಕಾನ್ನೆರಿ ಸ್ವತಹ ಧ್ವನಿ ನೀಡಿದ್ದರು ಮತ್ತು ೨೨ ವರ್ಷಗಳಲ್ಲಿ ಮೊದಲ ಸಲ ಬಾಂಡ್ ಪಾತ್ರದಲ್ಲಿ ನಟಿಸಿದ್ದರು.
2006ರಲ್ಲಿ ಆಕ್ಟಿವಿಸನ್‌ ಕಂಪೆನಿಯು ಬಾಂಡ್‌ಗೆ ಸಂಬಂಧಪಟ್ಟ ಗೇಮ್ಸ್‌ಗಳನ್ನು ತಯಾರಿಸಲು ಪರವಾನಗಿಯನ್ನು ಪಡೆದುಕೊಂಡಿತು. ಸ್ವಲ್ಪ ಮಟ್ಟದ ಪರವಾನಗಿಯನ್ನು EAಯ ಜೊತೆಗೆ ಹಂಚಿಕೊಳ್ಳುವಂತೆ ನಂತರದಲ್ಲಿ ಅದನ್ನು ಸಂಪೂರ್ಣವಾಗಿ ತಾನೇ ಪಡೆದುಕೊಂಡಿತು. 2007 ಸೆಪ್ಟೆಂಬರ್‌‌ನಲ್ಲಿ ಇದು ಸಂಪೂರ್ಣವಾಗಿ ಆಕ್ಟಿವಿಸನ್‌ ಕಂಪೆನಿಯ ಪರವಾಯ್ತು. ಆಕ್ಟಿವಿಸನ್‌ನ ಸ್ಟುಡಿಯೋ ಟ್ರೆಯಾರ್ಕ್‌ ಇದು ಹೊಸ ಜೇಮ್ಸ್‌ಬಾಂಡ್‌ ಗೇಮ್‌ "ಕ್ವಾಂಟಮ್‌ ಆಫ್ ಸೊಲೇಸ್‌" ಅನ್ನು ಬಿಡುಗಡೆ ಮಾಡಿತು. ಇದು "ಕ್ಯಾಸಿನೊ ರೊಯಾಲ್‌" ಮತ್ತು "ಕ್ವಾಂಟಮ್‌ ಆಪ್‌ ಸೊಲೇಸ್‌" ಸಿನೆಮಾದ ಅಂಶಗಳನ್ನು ಹೊಂದಿತ್ತು ("ಗೋಲ್ಡನ್‌ಐ 007"ರೀತಿಯದ್ದಲ್ಲ). ಇದರಲ್ಲಿ ಒಬ್ಬ ಮುಖ್ಯ ಶೂಟರ್‌ ಅಲ್ಲದೆ ಹೊಸದಾಗಿ ’ಡ್ಯಾಶಿಂಗ್‌ ಟು ಕವರ್‌’ ಮತ್ತು ’ಕವರ್ ಫೈರ್‌’ ಎಂಬ ಮೂರು ಜನ ಆಡಬಹುದಾದ ಅವಕಾಶ ಕೂಡ ನೀಡಲಾಗಿತ್ತು.
ಸೋನಿ ಎರಿಕ್ಸನ್ 21ನೇ ಬಾಂಡ್ ಚಿತ್ರಕ್ಕೆ ಸಂಬಂಧಿಸಿದ ಕ್ಯಾಸಿನೋ ರೋಯಲೇ ಯನ್ನು ತನ್ನ ಕೆ.800i ಮೊಬೈಲ್ ಫೋನ್‌‌ಗಳಲ್ಲಿ ಬಿಡುಗಡೆಗೊಳಿಸಿತು ಇದರಲ್ಲಿ ಜಾವಾ ಎಂ.ಇ ಗೇಮ್ ಚಲನಚಿತ್ರದ ಮೇಲೆ ಆಧಾರಿತಗೊಂಡಿತ್ತು ವಡಾಫೋನ್ ಕೂಡ ಇದೆ ಕಥೆಯ ಆಧಾರದಲ್ಲಿ 007 ಎಂಬ ಗೇಮ್ ಬಿಡುಗಡೆಗೊಳಿಸಿತು. ಇದನ್ನು ಅಭಿವೃದ್ಧಿಗೊಳಿಸಿದ್ದು ಐ.ಓ.ಎಂ.ಓ.
ಕಾಮಿಕ್ ಪುಸ್ತಕಗಳು ಹಾಗೂ
1957ರಲ್ಲಿ ಲಾರ್ಡ್ ಬೀವರ್ ಬ್ರೂಕ್ಒಡೆತನದ ದಿನಪತ್ರಿಕೆ ಡೈಲಿ ಎಕ್ಸ್‌ಪ್ರೆಸ್ ಇಯಾನ್ ಫ್ಲೆಮಿಂಗ್ ನನ್ನು ಭೇಟಿ ಮಾಡಿ ಕಾಮಿಕ್ ಪುಸ್ತಕಗಳಿಗಾಗಿ ಆತನ ಕಥೆಗಳನ್ನು ಬಳಸಿಕೊಳ್ಳಲು ಕೇಳಿಕೊಂಡಿತು. ಸ್ಟ್ರಿಪ್ ಗಳಿಂದಾಗಿ ಬರಹದ ಗುಣಮಟ್ಟ ಕೆಡುವುದೆಂಬ ಅನಿಸಿಕೆಯಿಂದ ಪ್ರಾರಂಭದಲ್ಲಿ ಇಷ್ಟವಿಲ್ಲದಿದ್ದರೂ ಫ್ಲೆಮಿಂಗ್ ನಂತರ ಒಪ್ಪಿದ್ದರಿಂದ ಮೊದಲ ಸ್ಟ್ರಿಪ್ ಕ್ಯಾಸಿನೋ ರಾಯೇಲ್ 1958ರಲ್ಲಿ ಪ್ರಕಟಗೊಂಡಿತು ಇದಾದ ನಂತರ ಫ್ಲೆಮಿಗ್‌‍ನ ಕಾದಂಬರಿ, ಸಣ್ಣ ಕಥೆಗಳು ಹಾಗೂ ಕಿಂಗ್ಸ್‌ಲೇ ಆಮಿಸ್‌ನ ಕರ್ನಲ್ ಸನ್ ಸೇರಿದಂತೆ ಅನೇಕ ಸಚಿತ್ರ ಬಾಂಡ್ ಸಾಹಸಗಾಥೆಗಳು ಪ್ರಕಟಗೊಂಡವು. ಮುಂದೆ 1983ರವರೆಗೂ ಮೂಲ ಕಥೆಗಳನ್ನೊಳಗೊಂಡ ಕಾಮಿಕ್ ಸ್ಟ್ರಿಪ್‌ಗಳು ಹೊರಬಂದವು.
ಟೈಟಾನ್ ಪುಸ್ತಕವು ಈ ಕಾಮಿಕ್ ಗಳನ್ನು ಗ್ರಾಫಿಕ್ ಕಾದಂಬರಿ ವಿನ್ಯಾಸದ ಸ್ಟ್ರಿಪ್ ಸರಣಿಗಳ ಶೈಲಿಯಲ್ಲಿ ಪುನರ್ಮುದ್ರಿಸಿತು. ೨೦೦೫ ರ ಅಂತ್ಯದಲ್ಲಿ ಇದು ಎಲ್ಲ ಫ್ಲೆಮಿಂಗ್ ಸಾಹಿತ್ಯ ಆಧಾರಿತ ಹಾಗೂ ಕೊಲೋನಲ್ ಸನ್ ಗಳನ್ನೂ ಮುಗಿಸಿ ಮೂಲ ಕಥೆಗಳ ಪುನರ್ಮುದ್ರಣಕ್ಕೆ ಪ್ರಾರಂಭಿಸಿತು
ಜೇಮ್ಸ್ ಬಾಂಡ್ ಸಿನೆಮಾ ಕಥೆ ಆಧಾರಿತ ಸಾಕಷ್ಟು ಕಾಮಿಕ್ಸ್‌ ಪುಸ್ತಕಗಳು ಹಲವಾರು ವರ್ಷದುದ್ದಕ್ಕೂ ಪ್ರಕಟವಾದವು, ಅಲ್ಲದೆ ಸಾಕಷ್ಟು ಮೂಲ ಕಥೆಗಳೂ ಕೂಡ ಕಂಡುಬಂದವು.
ಪಾತ್ರಗಳು
ಜೇಮ್ಸ್ ಬಾಂಡ್ ಸರಣಿಯ ಕಾದಂಬರಿ ಹಾಗೂ ಚಲನಚಿತ್ರಗಳಲ್ಲಿ ಸಾಕಷ್ಟು ಈಲೀಸ್ ಹಾಗೂ ಖಳನಾಯಕರಿದ್ದಾರೆ. ಕಾದಂಬರಿಗಳಲ್ಲಿ ಬಾಂಡ್ ನ ಗುಪ್ತಚರ ದಳದ ಉನ್ನತಾಧಿಕಾರಿಗಳು ಅಕ್ಷರಗಳಿಂದ ಗುರುತಿಸಲ್ಪಡುತ್ತಾರೆ. ಉದಾಹರಣೆಗೆ M ಮತ್ತು Q. ಬಾಂಡ್ ನಿಗೆ ಲಿಯೋಲಿಯಾ ಪೋನ್ಸೊಂಬಿ ಮತ್ತು ಮೇರಿ ಗುಡ್ ನೈಟ್ ಎಂಬ ಇಬ್ಬರು ಕಾರ್ಯದರ್ಶಿಗಳನ್ನು ನೇಮಿಸಿಕೊಂಡಿದ್ದು ಚಲನಚಿತ್ರಗಳಲ್ಲಿ ಈ ಪಾತ್ರಗಳಿಲ್ಲ. ಅಪರೂಪಕ್ಕೊಮ್ಮೆ ಬಾಂಡ್ ಆತನ ಸ್ನೇಹಿತ ಸಿ.ಐ.ಎ ಏಜೆಂಟ್ ಫೆಲಿಕ್ಸ್ ಲಯಟರ್ ನೊಂದಿಗೆ ಕೆಲಸ ಹಂಚಿಕೊಳ್ಳುತ್ತಾನೆ.
ಬಾಂಡ್ ಕಾದಂಬರಿಗಳು ಹಾಗೂ ಚಲನಚಿತ್ರಗಳಲ್ಲಿ ಒಂದೇ ಪಾತ್ರಗಳು ಅನೇಕ ಬಾರಿ ಕಾಣಿಸಿಕೊಳ್ಳುತ್ತವೆ. ಕೆಲವು ನೆನಪಿನಲ್ಲುಳಿಯುವ ಪಾತ್ರಗಳೆಂದರೆ ಬಿಲ್ ಟ್ಯಾನರ್, ರೆನೆ ಮಾಥಿಸ್, ಜಾಕ್ ವೇಡ್, ಜಾವ್ಸ್, ಮತ್ತು ಚಾರ್ಲ್ಸ್ ರಾಬಿನ್ಸನ್. [ ನೂರಾ ಎಂಟು] ಜೆ.ವಿ. ಪೆಪ್ಪರ್ ಮತ್ತೊಮ್ಮೆ ಇಲ್ಲಿ ಪಾತ್ರವಾಗಿದ್ದಾರೆ.
ವಾಹನಗಳು ಮತ್ತು ಯಂತ್ರೋಪಕರಣಗಳು
ಜೇಮ್ಸ್ ಬಾಂಡ್ ನ ಸಾಹಿತ್ಯ ಮತ್ತು ಚಲನಚಿತ್ರಗಳಲ್ಲಿ ವಿನೂತನ ಬೇಹುಗಾರಿಕೆ ಮತ್ತು ಯಂತ್ರೋಪಕರಣಗಳು ಜನಪ್ರಿಯ ಮೂಲವಸ್ತುಗಳು ಇವು ಕೆಲವೊಮ್ಮೆ ಬಾಂಡ್ ನ ಮಿಶನ್ ಗಳನ್ನು ಸಂಪೂರ್ಣ ಗೆಲುವಿನೊಂದಿಗೆ ಮುಗಿಸಲು ಅಗತ್ಯ ಸಾಧನಗಳೆನ್ನಬಹುದು.
thumb|ಗೋಲ್ಡ್‌‍ಫಿಂಗರ್ ಸಿನೆಮಾದಲ್ಲಿ ಕಂಡುಬಂದಂತೆ ಆಸ್ಟನ್‌ ಮಾರ್ಟಿನ್ DB5.
ಫ್ಲೆಮಿಂಗ್ ನ ಕಾದಂಬರಿಗಳು ಹಾಗೂ ಮೊದಲಿನ ದೃಶ್ಯ ಅಳವಡಿಕೆಗಳು ಬೂಬಿ ಟ್ರಾಪ್ಡ್ ಅಟ್ಯಾಚ್‌ ಕೇಸ್‌‍ನಂತಹ ಅತಿಚಿಕ್ಕ ಸಾಧನಗಳನ್ನು ಫ್ರಮ್‌ ರಷಿಯಾ ವಿಥ್ ಲವ್‌‍ ಸಿನೆಮಾದಲ್ಲಿ ತೋರಿಸಿದ್ದವು. ಡಾ. ನೋದಲ್ಲಿ ಬಾಂಡ್‌ನ ಏಕೈಕ ಸಾಧನಗಳೆಂದರೆ ಗೈಗರ್‌ ಕೌಂಟರ್‌‍ಗಳಾಗಿದ್ದು ಹೊಳೆಯುವ ಕೈಗಡಿಯಾರ(ಮತ್ತು ವಿಕಿರಣಶೀಲ)ಗಳಾಗಿದ್ದವು. ೧೯೬೪ ರಲ್ಲಿ ಬಂದ ಗೋಲ್ಡ್ ಫಿಂಗರ್ ನಲ್ಲಿ ಈ ಯಂತ್ರೋಪಕರಣಗಳು ಉನ್ನತ ವ್ಯಕ್ತಿಚಿತ್ರವನ್ನು ಊಹಿಸುವಂತೆ ಇದ್ದವು. ಈ ಚಿತ್ರದ ಗೆಲುವು Q ವಿಭಾಗದಿಂದ ಬಾಂಡ್ ಗೆ ಇಂತಹ ಹೆಚ್ಚಿನ ಗೂಢಚಾರ ಉಪಕರಣಗಳು ಸರಬರಾಜಾಗುವಂತೆ ಮಾಡಿತು ಉದಾಹರಣೆಗೆ 1979 ರ ವಿಜ್ಞಾನ ಕಲ್ಪಿತಾಧಾರಿತ ಚಿತ್ರ ಮೂನ್ ವಾಕರ್ ಹಾಗೂ ೨೦೦೨ ರ ದಿ ಅನದರ್ ಡೇ.
ಜೇಮ್ಸ್‌ ಬಾಂಡ್‌ನ ಕಾರುಗಳು ಆಸ್ಟನ್ DB5,V8 ವ್ಯಾ0ಟೇಜ್, v12 ವ್ಯಾನ್ಕಿಶ್ DBS (00s ), ಲೋಟಸ್ ಎಸ್ಪ್ರಿಟ್, BMW Z23 ಮತ್ತು BMW 750iL BMW Z8. ಬಾಂಡ್ ನ ಅತಿ ಜನಪ್ರಿಯ ಕಾರ್ ಸಿಲ್ವರ್ ಗ್ರೇ ಆಸ್ಟಿನ್ ಮಾರ್ಟಿನ್ DB5. ಮೊದಲು ಗೋಲ್ಡ್ ಫಿಂಗರ್ ನಲ್ಲಿ ಕಾಣಿಸಿಕೊಂಡ ಇದು ನಂತರ ಥಂಡರ್ ಬಾಲ್, ಗೋಲ್ಡನ್ ಐ , ಟುಮಾರೋ ನೆವರ್ ಡೈಸ್ , ಕ್ಯಾಸಿನೋ ರಾಯಲ್ ಚಿತ್ರಗಳಲ್ಲಿ ಬಂತು. ಚಲನಚಿತ್ರಗಳು ಅನೇಕ ಆಸ್ಟಿನ್ ಮಾರ್ಟಿನ್ DB5 ಕಾರ್ ಗಳನ್ನು ಚಿತ್ರಕ್ಕಾಗಿ ಹಾಗೂ ಪ್ರಚಾರಕ್ಕಾಗಿ ಬಳಸಿದವು. ಇದು ಜನವರಿ ೨೦೦೬ ರಲ್ಲಿ ಆರಿಜೋನಾದಲ್ಲಿ ನಡೆದ ಹರಾಜಿನಲ್ಲಿ ಅನಾಮಧೇಯ ಯುರೋಪಿಯನ್ ಒಬ್ಬನಿಂದ ಖರೀದಿಸಲ್ಪಟ್ಟಿತು. ಈ ನಿರ್ದಿಷ್ಟ ಕಾರು 1970 ರಲ್ಲಿ 5000 ಪೌಂಡ್‌ಗಳಿಗೆ ಮಾರಾಟವಾಗಿತ್ತು.
ಫ್ಲೆಮಿಂಗ್‌ನ ಪುಸ್ತಕದಲ್ಲಿ ಬಾಂಡ್ ಬೆಂಟ್ಲೇ ಕಂಪೆನಿಯ "ಬ್ಯಾಟ್ಲ್‌ ಶಿಫ್‌ ಗ್ರೇ" ಕಾರಿನ ಬಗ್ಗೆ ಅಭಿರುಚಿಯುಳ್ಳವನಾಗಿದ್ದು, ಗಾರ್ಡ್ನರ್ ಅವನನ್ನು ನವೀಕೃತ ಸಾಬ್‌ 900 ಟರ್ಬೋ(ಉಪನಾಮ-ಸಿಲ್ವರ್ ಬೀಸ್ಟ್) ಹಾಗೂ ನಂತರ ಬೆಂಟ್ಲೇ ಮುಲ್ಸಾನ್ ಟರ್ಬೋ ನೀಡಿ ಪುರಸ್ಕರಿಸುತ್ತಾನೆ.
ಜೇಮ್ಸ್‌ ಬಾಂಡ್ ಚಿತ್ರದ ಅಳವಡಿಕೆಗಳಲ್ಲಿ ಬಾಂಡ್ ಅನೇಕ ಚಿರಪರಿಚಿತ ಕೈಗಡಿಯಾರಗಳನ್ನು ಹೊಂದಿದ್ದು, ನಿರ್ಮಾಣ ಮಾದರಿಗಳಲ್ಲಿ ಸಿಗದ ಅತ್ಯಾಧುನಿಕ ಲಕ್ಷಣಗಳುಳ್ಳದ್ದನ್ನು ತೊಡುತ್ತಾನೆ. ರೋಲೆಕ್ಸ್ ಸಬ್ ಮ್ಯಾರಿನರ್ ಪದೇ ಪದೇ ಕಾಣಿಸಿಕೊಳ್ಳುವ ವಿನ್ಯಾಸಗಳಾಗಿದ್ದು ಶಾನ್ ಕ್ಯಾನರಿ, ಜಾರ್ಜ್ ಲೆಜನ್ಬಿ, ರೋಜರ್ ಮೂರ್ ಹಾಗೂ ತಿಮೊಂಟಿ ಡಾಲ್ತನ್ ಇವುಗಳನ್ನು ಧರಿಸಿದ್ದಾರೆ. ರೋಜರ್ ಮೂರ್ ಕೂಡ ಅನೇಕ ಪಲ್ಸರ್ ಹಾಗೂ ಸೀಕೋ ದ ಕೈಗಡಿಯಾರಗಳನ್ನು ಧರಿಸಿದ್ದಾನೆ. ಪಿಯರ್ಸ್ ಬ್ರೊನ್ಸನ್ ಮತ್ತು ಡೇನಿಯಲ್ ಕ್ರೇಗ್ ರ ಬಾಂಡ್ ಪಾತ್ರಗಳಿಗೆ ಒಮೇಗಾ ಸೀಮಾಸ್ಟರ್ ನ ಮೆಚ್ಚಿನದು. ಜೇಮ್ಸ್ ಬಾಂಡ್ ನ ಕೈಗಡಿಯಾರದ ಆಯ್ಕೆ ಹಣ ಮತ್ತು ವಿನ್ಯಾಸ ಎರಡು ವಿಷಯಕ್ಕೂ ಮಹತ್ವದ್ದಾಗಿದೆ. ಕೈಗಡಿಯಾರದ ಉತ್ಪನ್ನದ ನಿಯೋಜನಾ ಒಡಂಬಡಿಕೆ ನಿಯಮಿತವಾಗಿ ಆಗುತ್ತಿರುತ್ತದೆ.
''ಡಾ. ನೋ '' ಚಿತ್ರದಲ್ಲಿ ಬಾಂಡ್ ನ ಆಯುಧದ ಆಯ್ಕೆ ಇಟಲಿ ನಿರ್ಮಿತ ಬೇರೆಟ್ಟಾ 418.25 ಕ್ಯಾಲಿಬರ್. ನಂತರದಲ್ಲಿ ಜರ್ಮನ್ ನಿರ್ಮಿತ ವೆಲ್ದರ್ PPK, 7.65 ಎಮ್ ಎಮ್ ಅಳತೆಯದ್ದು. (ಗೋಲ್ಡನ್ ಐ ನ ವ್ಯಾಲಂಟೈನ್ ಜುಕೊಸ್ಕಿ, PPK  ಯು ಹೆಚ್ಚಾಗಿ ಅಮೆರಿಕ ಮತ್ತು  ಪಶ್ಚಿಮ ಯುರೋಪ್ ನಲ್ಲಿ 380 ACP ಯೊಂದಿಗೆ ಬಳಸಲ್ಪಡುವ ವಿಲಕ್ಷಣ ಆಯ್ಕೆ)   PPk ಯು ಮುಂದಿನ ಅನೇಕ ಚಿತ್ರಗಳಲ್ಲಿ ಬಾಂಡ್ ನ ಸಾಂಕೇತಿಕ ಆಯುಧವಾಗಿ ಟುಮಾರೋ ನೆವರ್ ಡೈಸ್  ನ ವರೆಗೂ ಬಳಸಲ್ಪಟ್ಟಿತು..(ಇದರಲ್ಲಿ ಬಾಂಡ್ ವೆಲ್ದರ್ P99 ನ್ನು ಸುಧಾರಿತಗೊಳಿಸುತ್ತಾನೆ). ನಂತರದಲ್ಲಿ ಟುಮಾರೋ ನೆವರ್ ಡೈಸ್, ದ ವರ್ಲ್ಡ್ ಈಸ್ ನಾಟ್ ಎನಫ್ , ದಿ ಅನದರ್ ಡೇ , ಕ್ಯಾಸಿನೋ ರಾಯಲ್ ನಲ್ಲಿ P99 ಪಿಸ್ತೂಲು ಉಪಯೋಗಿಸುತ್ತಾನೆ ವಿಚಿತ್ರವೆಂದರೆ ಕ್ವಾಂಟಮ್ ಆಫ್ ಸೋಲೆಸ್, ಕ್ಯಾಸಿನೋ ರಾಯಲ್ ನ ಮುಂದುವರಿಕೆಯಲ್ಲಿ ಬಾಂಡ್  PPK ಯನ್ನು ಉಪಯೋಗಿಸಿದ್ದಾನೆ.
ಬಾಹ್ಯ ಲಿಂಕ್‌ಗಳು
ವರ್ಗ:ಜೇಮ್ಸ್‌ ಬಾಂಡ್‌ ವರ್ಗ:ಮಾಧ್ಯಮ ಒಪ್ಪಿತ ಹಕ್ಕು ವರ್ಗ:20 ನೇ ಶತಮಾನದ ಬ್ರಿಟೀಷ್‌ ಕಾದಂಬರಿಯ ಪಾತ್ರಗಳು
ಪರ್ವ(ಕಾದಂಬರಿ)
ಮಹಾಭಾರತದ ಕಥೆ:ವಾಸ್ತವಿಕ ದೃಷ್ಟಿಕೋನದಲ್ಲಿ
ಪರ್ವ ಎಸ್. ಎಲ್. ಭೈರಪ್ಪನವರು ರಚಿಸಿದ ಕಾದಂಬರಿಗಳಲ್ಲೇ ಭಾರೀ ಚರ್ಚೆಗೆ ಒಳಗಾದದ್ದು. ಮಹಾಭಾರತದ ಕಥೆಯನ್ನು ವೈಚಾರಿಕ ದೃಷ್ಟಿಕೋನದಿಂದ ಪರ್ವದಲ್ಲಿ ಹೇಳಲಾಗಿದೆ. ಮಹಾಭಾರತ ಕಾಲದ ಭಾರತೀಯ ಸಮಾಜದ ರೀತಿನೀತಿಗಳನ್ನೂ, ಆ ಕಾಲದ ಜೀವನ ಮೌಲ್ಯಗಳನ್ನು, ಮೃತ್ಯುವಿನ ರಹಸ್ಯಾತ್ಮಕತೆಯನ್ನು ಕಾದಂಬರಿಯಲ್ಲಿ ಅರ್ಥಪೂರ್ಣವಾಗಿ ಮೈಗೂಡಿಸಲಾಗಿದೆ. ಲೈಂಗಿಕತೆ ಮತ್ತು ಸಾವುಗಳ ನೆಲೆಯಲ್ಲಿ ದ್ರೌಪದಿ, ಕುಂತಿ, ಮಾದ್ರಿ, ಗಾಂಧಾರಿ ಪಾತ್ರಗಳನ್ನು ಮೂಡಿಸಿದ್ದಾರೆ.
ಉಲ್ಲೇಖ
ವರ್ಗ:ಎಸ್. ಎಲ್. ಭೈರಪ್ಪನವರ ಕೃತಿಗಳು ವರ್ಗ:ಸಾಹಿತ್ಯ ವರ್ಗ:ಕನ್ನಡ ಕಾದಂಬರಿಗಳು
ಮಧ್ವಾಚಾರ್ಯ
ಶ್ರೀ ಮಧ್ವಾಚಾರ್ಯರು (೧೨೩೮-೧೩೧೭) ದ್ವೈತಮತದ ಸ್ಥಾಪಕರು ಮತ್ತು ತತ್ವಜ್ಞಾನಿಗಳು.
ಮಧ್ವಾಚಾರ್ಯರ ಜೀವನ
ಶ್ರೀ ಮಧ್ವಾಚಾರ್ಯರು ಉಡುಪಿಯ ಹತ್ತಿರದಲ್ಲಿರುವ ಪಾಜಕ ಗ್ರಾಮದಲ್ಲಿ ತಂದೆ ಮಧ್ಯಗೇಹ ಭಟ್ಟ ಮತ್ತು ತಾಯಿ ವೇದವತಿಗೆ ಜನಿಸಿದರು. ತಂದೆ ತಾಯಿ ವಾಸುದೇವನೆಂದು ಹೆಸರಿಟ್ಟಿದ್ದರು. ಬಾಲ್ಯದಲ್ಲೆ ಅಸಾಧಾರಣ ಪ್ರತಿಭೆ ತೋರಿದ ವಾಸುದೇವ, ತನ್ನ ಹನ್ನೆರಡೆನೆಯ ವಯಸ್ಸಿನಲ್ಲಿ ವಿಧ್ಯಾಭ್ಯಾಸ ಮತ್ತು ವೇದಾಭ್ಯಾಸಗಳೆರಡನ್ನು ಮುಗಿಸಿ ಗುರು ಅಚ್ಯುತ ಪ್ರಜ್ಞ ಸನ್ಯಾಸವನ್ನು ಪಡೆದು ಪೂರ್ಣಪ್ರಜ್ಞರೆಂಬ ಹೆಸರು ಪಡೆದರು. ಅವರ ಅನುಯಾಯಿ ಭಕ್ತರು, ಸರ್ವೊತ್ತಮನಾದ ಶ್ರೀಪತಿಯಾದ ಪರಮಾತ್ಮನ ಅದೇಶವನ್ನು ಪಾಲಿಸಲು ಜೀವೋತ್ತಮನಾದ ಪವಮಾನನು ಶ್ರೀಮದಾನಂದತೀರ್ಥರಾಗಿ ಜನಿಸಿದರು ಎಂದು ಭಾವಿಸುತ್ತಾರೆ. ಶ್ರೀಮದಾಚಾರ್ಯರಿಗೆ ಗುರುಗಳು ವೈದಿಕ ಕ್ರಮದಲ್ಲಿ ಪಟ್ಟಾಭಿಶೇಕ ನೆರವೆರಿಸಿ ಇಟ್ಟ ನಾಮ 'ಆನಂದತೀರ್ಥ'.
ವೇದಾಂತ ದರ್ಶನದಲ್ಲಿ, ಮಧ್ವಚಾರ್ಯರು ದ್ವೈತ ಸಿದ್ಧಾಂತದ ಉಗ್ರ ಪ್ರತಿಪಾದಕರು. ಅವರು ಹದಿಮೂರು ಹದಿನಾಲ್ಕನೇ [೧೨೩೮-೧೩೧೭] ಶತಮಾನದಲ್ಲಿ ಇದ್ದವರು. ಅವರು ಭಕ್ತಿ ಮಾರ್ಗದ ಪ್ರವರ್ತಕರಲ್ಲಿ ಪ್ರಮುಖರು. ಅವರು ವಾಯುವಿನ ಅವತಾರದಲ್ಲಿ ಮೂರನೆಯವರಾದ ಮಾರುತಿ ಭೀಮರ ನಂತರ ಬಂದ ಅವತಾರವೆಂದು ಹೇಳುತ್ತಾರೆ(ಮಹಾಭಾರತ ತಾತ್ಪರ್ಯನಿರ್ಣಯದಲ್ಲಿ ಅವರೇ ಹೇಳಿಕೊಂಡಿದ್ದಾರೆ).
ಮಧ್ವರು ಉಡುಪಿಯ ಹತ್ತಿರ ಪಾಜಕದಲ್ಲಿ ವಿಜಯ ದಶಮಿಯಂದು ಕ್ರಿ.ಶ.೧೨೩೮ ರಲ್ಲಿ ಒಂದು ಚಿಕ್ಕ ಕುಟೀರದಲ್ಲಿ  ಜನಿಸಿದರು. ಅವರ ತಂದೆ ನಡ್ಡಿಲ್ಲಾಯ ನಾರಾಯಣ ಭಟ್ಟ.(ಇಂಗ್ಲಿಷ್ ವಿಕಿಪೀಡಿಯಾ), ತಾಯಿ ವೇದಾವತಿ. ಅವರು ಆ ಮಗುವಿಗೆ ವಾಸುದೇವನೆಂದು ನಾಮಕರಣ ಮಾಡಿದರು. ನಂತರ ಮಧ್ವರು ಪೂರ್ಣಪ್ರಜ್ಞ, ಪೂರ್ಣ ಬೋಧ, ಆನಂದ ತೀರ್ಥ, ಅನುಮಾನ ತೀರ್ಥ,ಮಧ್ವಾಚಾರ್ಯ ಎಂಬ ಹೆಸರುಗಳಿಂದ ಪ್ರಸಿದ್ಧರಾದರು. ಅವರ ಜನನಕ್ಕೆ ಮುಂಚೆ ಅವರ ತಾಯಿ ತಂದೆ ಉಡುಪಿ ಪೇಟೆಗೆ ಹೋಗಿದ್ದಾಗ ಒಬ್ಬ ಭಿಕ್ಷುಕ ಶ್ರೀ ಅನಂತೇಶ್ವರ ದೇವಸ್ಥಾನದ ಸ್ಥಂಬ ವನ್ನು ಏರಿ, 'ಈ ಊರಿನಲ್ಲಿ ವಾಯು ದೇವನು ಅವತರಿಸುವನು' ಎಂದು ಕೂಗಿ ಹೇಳಿದನೆಂದು ಪ್ರತೀತಿ.
ವಾಸುದೇವನು ಚಿಕ್ಕ ಬಾಲಕನಾಗಿದ್ದಾಗಲೇ ಅಸಾಧಾರಣ ಪ್ರತಿಭೆಯನ್ನು ತೋರಿದನು. ಅವನು ಹನ್ನೊಂದನೇ ವರ್ಷದಲ್ಲಿ ಉಡುಪಿಯಲ್ಲಿದ್ದ ಅಚ್ಯುತ ಪ್ರೇಕ್ಷರಿಂದ ಸಂನ್ಯಾಸ ದೀಕ್ಷೆಯನ್ನು ಸ್ವೀಕರಿಸಿದನು. ಅವರು ಅವನಿಗೆ ಸಂನ್ಯಾಸ ದೀಕ್ಷೆ ಕೊಡುವಾಗ ಪೂರ್ಣಪ್ರಜ್ಞರೆಂದು ನಾಮಕರಣ ಮಾಡಿದರು. ಅವರು ಸಂನ್ಯಾಸ ದೀಕ್ಷೆಯನ್ನು ತೆಗೆದುಕೊಂಡ ಒಂದು ತಿಂಗಳ ನಂತರ ಪಂಡಿತೋತ್ತಮರನ್ನು ವೇದಾಂತ ತರ್ಕದಲ್ಲಿ ಸೋಲಿಸಿದರು. ಅದನ್ನು ನೋಡಿ ಅಚ್ಯುತಪ್ರೇಕ್ಷರು ಅವರಿಗೆ ವೇದಾಂತ ಸಾಮ್ರಾಜ್ಯದ ಚಕ್ರವರ್ತಿಯೆಂದು ಹೇಳಿ ಆನಂದತೀರ್ಥ ರೆಂಬ ಬಿರುದನ್ನು ಕೊಟ್ಟರು. ನಂತರ ಅವರು ವೇದದ ಬಲಿಷ್ಟ ಸೂಕ್ತದಲ್ಲಿ ಇರುವ ಮಧ್ವ ಹೆಸರನ್ನು ಆಯ್ದುಕೊಂಡು ಆ ಹೆಸರಿನಲ್ಲಿ ಗ್ರಂಥ ರಚಿಸಿ, ಮಧ್ವಾಚಾರ್ಯರೆಂದು ಪ್ರಸಿದ್ಧರಾದರು. ಅವರು ಪ್ರಚುರಪಡಿಸಿದ ದ್ವೈತ ಸಿದ್ಧಾಂತ ತತ್ವವಾದ ಅಥವಾ ದ್ವೈತ ಮತವೆಂದು ಪ್ರಸಿದ್ಧವಾಗಿದೆ.
ದಕ್ಷಿಣ ಭಾರತ ಪ್ರವಾಸ
ಅವರು ದಕ್ಷಿಣ ಭಾರತ ಪ್ರವಾಸ ಕೈಕೊಂಡು ಅನಂತಶಯನ, ಶ್ರೀರಂಗಂ ಮೊದಲಾದ ಕಡೆ  ತಮ್ಮ ತತ್ವವಾದ ವನ್ನು ಪ್ರಚಾರ ಮಾಡಿದರು. ಸಂಪ್ರದಾಯವಾದಿಗಳಿಂದ ಇದಕ್ಕೆ ಪ್ರಬಲ ವಿರೋಧ ಕಂಡುಬಂದಿತು. ಮಧ್ವರು ಅದಕ್ಕೆ ಜಗ್ಗದೆ ತಮ್ಮ ವಾದವನ್ನು ಸಮರ್ಥಿಸಿ ಕೊಂಡರು. ನಂತರ ಉಡುಪಿಗೆ ಹಿಂತಿರುಗಿದರು. ಅಲ್ಲಿ ಅವರು ಗೀತೆಗೆ ಭಾಷ್ಯವನ್ನು ಬರೆದರು. ತತ್ವವಾದ ಸಿದ್ಧಾಂತದ ಆಧಾರದಮೇಲೆ ೩೭ ಗ್ರಂಥಗಳನ್ನು ಬರೆದರು. ಅವನ್ನು ಸರ್ವ ಮೂಲಗ್ರಂಥ ಗಳೆಂದು ಕರೆಯುತ್ತಾರೆ. ಈ ಗ್ರಂಥಗಳ ಬಗೆಗೆ ಮತ್ತು ತತ್ವವಾದದ ಬಗೆಗೆ ಭಾರತಾದ್ಯಂತ ತೀವ್ರ ಚರ್ಚೆ ನೆಡೆಯಿತು. ಮಧ್ವರು ತಮ್ಮ ವಾದಕ್ಕೆ ಮೂರು ಬಗೆಯ ಪ್ರಮಾಣಗಳನ್ನು ಆಧಾರವಾಗಿ ತೆಗೆದುಕೊಂಡಿದ್ದಾರೆ. ಅವು ಪ್ರತ್ಯಕ್ಷ, ಅನುಮಾನ [ತಾರ್ಕಿಕ], ಮತ್ತು ಆಗಮ.
ಉತ್ತರ ಭಾರತದ ಯಾತ್ರೆ
ಅವರು ಕೆಲವು ಕಾಲದ ನಂತರ ತಮ್ಮ ತತ್ವವಾದ ಪ್ರಚಾರಕ್ಕಾಗಿ ಉತ್ತರ ಭಾರತದ ಯಾತ್ರೆ ಕೈಗೊಂಡರು. ಅವರು ಬದರಿಕಾಶ್ರಮಕ್ಕೆ ಹೋಗಿ ಅಲ್ಲಿ ವೇದ ವ್ಯಾಸರ ಆಶ್ರಮದಲ್ಲಿ ವ್ಯಾಸಮಹರ್ಷಿಗಳನ್ನು ಕಂಡು ಅವರಿಗೆ ತಮ್ಮ ಗೀತೆಯ ಭಾಷ್ಯವನ್ನು ತೋರಿಸಿ ಅವರ ಮೆಚ್ಚುಗೆಯನ್ನು ಪಡೆದುದಾಗಿ ಹೇಳುತ್ತಾರೆ. ಅವರು ಗೀತಾ ಪೀಠಿಕೆಯಲ್ಲಿ ಒಂದುವಾಕ್ಯವನ್ನು ಮಾತ್ರಾ ಬದಲಾಯಿಸಿದುದಾಗಿ ಹೇಳುತ್ತಾರೆ. ನಾನು ಅವನ (ದೇವನ) ಪೂರ್ಣ ಸಾಮರ್ಥ್ಯ ಉಪಯೋಗಿಸಿ ಬರೆದಿದ್ದೇನೆ ಎಂಬುದನ್ನು, ನಾನು ಅವನ ಅಲ್ಪವೇ ಸಾಮರ್ಥ್ಯವನ್ನು ಉಪಯೋಗಿಸಿ ಬರೆದಿದ್ದೇನೆ ಎಂದು ಬದಲಾಯಿಸಿರುವುದಾಗಿ ಹೇಳಿದ್ದಾರೆ. ಅವರು ಬದರಿಯಿಂದ ಹಿಂತಿರುಗಿದ ಮೇಲೆ ಬ್ರಹ್ಮ ಸೂತ್ರ ಭಾಷ್ಯವನ್ನು ಬರೆದರು. ಅವರು ಆನಂತರ ಅನೇಕ ಗ್ರಂಥಗಳನ್ನು ರಚಿಸಿದರೂ, ಅದನ್ನು ಓಲೆಗರಿಯ ಗ್ರಂಥದಲ್ಲಿ ಲಿಪಿಕಾರರಾಗಿ ಬರೆದವರು ಅವರ ಶಿಷ್ಯರಾದ ಸತ್ಯ ತೀರ್ಥರು. ಆನಂತರ ಅವರ ಕೀರ್ತಿ ದೇಶಾದ್ಯಂತ ಹರಡಿ ಅನೇಕರು ಅವರ ಶಿಷ್ಯರಾದರು. ಅನೇಕರು ಅವರಿಂದ ಸಂನ್ಯಾಸ ಸ್ವೀಕಾರ ಮಾಡಿದರು. ಅವರ ಶಿಷ್ಯ ಅಚ್ಯುತ ಪ್ರೇಕ್ಷ್ಯರಿಗೆ ಅವರ ವಾದದ ಬಗೆಗೆ ಇದ್ದ ಅಲ್ಪ ಸ್ವಲ್ಪ ಸಂಶಯವೂ ಹೋಗಿ ಪೂರ್ಣ ಮನಸ್ಸಿನ ಶಿಷ್ಯರಾದರು.
ಉಡುಪಿಯಲ್ಲಿ
ಬದರಿಯಿಂದ ಬಂದ ಅವರು ಉಡುಪಿಯಲ್ಲಿ ನೆಲೆಸಿ ದಶ ಉಪನಿಷತ್ತುಗಳಿಗೆ ಭಾಷ್ಯವನ್ನು ಬರೆದರು. ಋಗ್ವೇದದ ೪೦ ಸೂಕ್ತಗಳಿಗೆ ಟೀಕೆಯನ್ನು ಬರೆದರು. ಭಾಗವತ (ಮಹಾಭಾರತ ?) ತಾತ್ಪರ್ಯ ನಿರ್ಣಯವನ್ನು ಬರೆದರು. ಪಶ್ಚಿಮ ಸಮುದ್ರ ತೀರದಲ್ಲಿ ಸಿಕ್ಕಿದ ಶ್ರೀ ಕೃಷ್ಣನ ಮೂರ್ತಿಯನ್ನು ಇದೇ ಸಮಯದಲ್ಲಿ ಪ್ರತಿಷ್ಟಾಪಿಸಿದರು. ಫುನಃ ಎರಡನೇ ಬಾರಿ ಬದರಿಗೆ ಪ್ರಯಾಣ ಮಾಡಿದರು.
ಬದರಿಯ ಎರಡನೇ ಯಾತ್ರೆ
ಬದರಿಯ ಎರಡನೇ ಯಾತ್ರೆಯಲ್ಲಿ ಅವರು ಗಂಗಾನದಿಯನ್ನು ದಾಟಿ ಮುಸ್ಲಿಮರ ದೊರೆ ಇದ್ದ ರಾಜ್ಯದ ಮೂಲಕ ಹೋಗಬೇಕಿತ್ತು. ಹಾಗೆ ಗಂಗೆಯನ್ನು ದಾಟಿದಾಗ ರಾಜ ಭಟರು ಅವರನ್ನು ಮುಸ್ಲಿಮರ ದೊರೆಯ ಎದುರಿಗೆ ಎಳದೊಯಿದರು. ಆದರೂ ಇವರು ಸ್ವಲ್ಪವೂ ಭಯ ಪಡಲಿಲ್ಲ. ಆಗ ಆ ದೊರೆಯು ಇವರ ಧೈರ್ಯವನ್ನು ಕಂಡು ಬೆರಗಾದಾಗ, ಇವರು ವಿಶ್ವವನ್ನು ಬೆಳಗುವ ಆ ದೇವನಾದ ತಂದೆಯನ್ನು ನೀನೂ ಪೂಜಿಸುತ್ತೀಯೆ ಹಾಗೇ ನಾನೂ ಪೂಜಿಸುತ್ತೇನೆ,  ನನಗೆ ಭಯವೇಕೆ ಎಂದರು,  ಅವನು ಇವರ ಮಾತಿಗೆ ಮೆಚ್ಚಿ ಅನೇಕ ಕೊಡುಗೆಗಳನ್ನು ನೀಡಿದನು. ಆದರೆ ಅವರು ಅದನ್ನೆಲ್ಲಾ ನಿರಾಕರಿಸಿ ಬದರಿಗೆ ಪ್ರಯಾಣ ಬೆಳಸಿದರು. ಅಲ್ಲಿ ಅವರು ಪುನಃ ವ್ಯಾಸರನ್ನೂ ನಾರಾಯಣನನ್ನೂ ದರ್ಶನ ಮಾಡಿ ಹಿಂತಿರುಗಿದರು. ಧರಿಯಲ್ಲಿ ಕಾಶಿಗೆ ಹೋಗಿ ಅಲ್ಲಿ ಅಮರೇಂದ್ರ ಪುರಿ ಎಂಬ ಅದ್ವೈತಿಯನ್ನು ವಾದದಲ್ಲಿ ಸೋಲಿಸಿದರು. ಅಲ್ಲಿಂದ ಕುರುಕ್ಷೇತ್ರಕ್ಕೆ ಬಂದರು. ಅಲ್ಲಿ ನಡೆದ ಒಂದು ಕಥೆ ಇದೆ. ಅವರು ಒಂದು ಸ್ಥಳದಲ್ಲಿ ತಮ್ಮ ಶಿಷ್ಯರಿಗೆ ಅಗೆಯಲು ಹೇಳಿದರು. ಅವರು ಅಲ್ಲಿ ಅಗೆದಾಗ ಅವರಿಗೆ ಅಲ್ಲಿ ಒಂದು ದೊಡ್ಡ ಗದೆ ಕಂಡಿತು. ಅದು ದ್ವಾಪರದಲ್ಲಿ ಭೀಮನು ಉಪಯೋಗಿಸಿದ ಗದೆಯೆಂದು ತಿಳಿಸಿ ಅದನ್ನು ಪುನಃ ಹಾಗೆಯೇ ಮಣ್ಣಿನಲ್ಲಿ ಮುಚ್ಚಿಸಿದರು. ನಂತರ ಗೋವಾಕ್ಕೆ ಬಂದು ಉಡುಪಿಗೆ ಹಿಂತಿರುಗಿದರು. ಆಗ ಅವರು ತಮ್ಮ  ವಿದ್ವತ್ಪೂರ್ಣ ಸಂಗೀತದಿಂದ ಜನರನ್ನು ರಂಜಿಸಿದುದಾಗಿ ಹೇಳುತ್ತಾರೆ.
ದಕ್ಷಿಣ ಯಾತ್ರೆ
ಅವರು ನಂತರ ದಕ್ಷಿಣ ಯಾತ್ರೆಯನ್ನು ಮಾಡಿ ಕಾಸರಗೊಡಿನ ಪದ್ಮ ತೀರ್ಥರನ್ನೂ ಪುಂಡರೀಕ ಪುರಿಗಳನ್ನೂ ವಾದದಲ್ಲಿ ಸೋಲಿಸಿದರು. ಪದ್ಮತೀರ್ಥರು ಪೇಜತ್ತಾಯ ಶಂಕರ ಪಂಡಿತರ ಮೂಲಕ ಮಧ್ವರ ಗ್ರಂಥಗಳನ್ನು ಅಪಹರಿಸಿದ್ದರೆಂದೂ ಮಧ್ವರೊಡನೆ ವಾದವಾದ ನಂತರ ಆ ಗ್ರಂಥಗಳನ್ನು ಹಿಂತಿರುಗಿಸಿದರೆಂದೂ ಹೇಳುತ್ತಾರೆ. ಅವರಿಬ್ಬರ ವಾದ ಸಾರಾಂಶವನ್ನು ವಾದ ಅಥವಾ ತತ್ವೋದ್ಯೋತ ಗ್ರಂಥವಾಗಿ ರಚಿಸಿರುವುದಾಗಿ ಹೇಳುತ್ತಾರೆ. ಅವರು ಆನಂತರ ಆಸ್ಥಾನ ಪಂಡಿತರಾದ ತ್ರಿವಿಕ್ರಮ ಪಂಡಿತರನ್ನು ೧೫ ದಿನಗಳಕಾಲ ವಾದ ಮಾಡಿ ಸೋಲಿಸಿದರೆಂದು ಹೇಳುತ್ತಾರೆ. ಅವರು ನಂತರ ಮಧ್ವರ ಬ್ರಹ್ಮ ಸೂತ್ರಕ್ಕೆ ಟೀಕೆಯನ್ನು ಬರೆದರು. ನಾಲ್ಕು ಭಾಗಗಳಲ್ಲಿರುವ ಇದನ್ನು ನಾಲ್ಕು ಶಿಷ್ಯರಿಗೆ ಏಕ ಕಾಲದಲ್ಲಿ ಬಿಡುವಿಲ್ಲದೆ ಹೇಳಿ ಬರೆಸಿದರೆಂದು ಹೇಳುತ್ತಾರೆ. ಅದೇ ಸಮಯದಲ್ಲಿ ನ್ಯಾಯವಿವಾರ್ಣವ ವೆಂಬ ಗ್ರಂಥವನ್ನೂ ರಚಿಸಿದ್ದಾಗಿ ಹೇಳುತ್ತಾರೆ. ಸುಮಾರು ೭೦ ವರ್ಷ ವಯಸ್ಸಾದ ಮಧ್ವರು ತಮ್ಮ ಸೋದರನಿಗೆ ಸನ್ಯಾಸ ದೀಕ್ಷೆ ಕೊಟ್ಟು ಅವರನ್ನು ಸೋದೆ ಮಠ ಮತ್ತು ಸುಬ್ರಹ್ಮಣ್ಯ ಮಠಕ್ಕೆ ಅಧಿಪತಿಗಳನ್ನಾಗಿಮಾಡಿದರು.
ಉಡುಪಿಯ ಅಷ್ಟ ಮಠಗಳು
ಇದೇ ಸಮಯದಲ್ಲಿ ಉಡುಪಿಯ ಅಷ್ಟ ಮಠಗಳಿಗೆ ತಮ್ಮ ಶಿಷ್ಯರಿಗೆ ದೀಕ್ಷೆ ಕೊಟ್ಟು ಮಠಾಧಿಪತಿಗಳಾಗಿ ನೇಮಿಸಿದರು. ಮಧ್ವರ ಪ್ರಸಿದ್ಧ ಶಿಷ್ಯರು - ೯. ಪದ್ಮನಾಭ ತೀರ್ಥ; ೧೦. ಮಾಧವ ತೀರ್ಥ; ನಂತರ ಉಡುಪಿಯ ಸುತ್ತ ಮುತ್ತ ಸಂಚರಿಸಿ ಉಜಿರೆಯ ಬ್ರಾಹ್ಮಣರೊಡನೆ ಚರ್ಚಿಸಿ ಪೂಜಾವಿಧಿಗೆ ಸಂಬಂಧಪಟ್ಟಂತೆ ಕರ್ಮನಿಯಮ ರಚಿಸಿದರು ಇದು ಖಂಡಾರ್ಥ ನಿರ್ಣಯವೆಂದು ಹೆಸರು ಪಡೆದಿದೆ. ನಂತರ ಪರಂತಿಯಲ್ಲಿರುವ ಪಂಚಲಿಂಗೇಶ್ವರ ದೇವಾಲಯವನ್ನು ಜೀರ್ಣೋದ್ಧಾರ ಮಾಡಿದರು.
ಮಧ್ವ ನವಮಿ
ತಮ್ಮ ೭೯ನೇ ವಯಸ್ಸಿನಲ್ಲಿ ಕಲಿ ೪೪೧೮ [ಕ್ರಿ.ಶ.೧೩೧೭]ರಲ್ಲಿ ಒಬ್ಬರೇ ಬದರಿಕಾಶ್ರಮಕ್ಕೆ ಪ್ರಯಾಣ ಬೆಳಸಿದರು. ಈ ದಿನವನ್ನು ಮಧ್ವ ನವಮಿ ಎಂದು ಇಂದಿಗೂ ಆಚರಿಸುತ್ತಾರೆ. ಕಾಲಕ್ರಮೇಣ ಇವರ ತತ್ವವಾದವು ಭಕ್ತಿ ಪಂಥಕ್ಕೂ, ಹರಿದಾಸ ಪಂಥಕ್ಕೂ ದಾರಿಮಾಡಿ ಕೊಟ್ಟಿತು. ಸಂಗೀತದ ಪ್ರೋತ್ಸಾಹಕ್ಕೂ, ಕನ್ನಡದಲ್ಲಿ ದಾಸ ಪಂಥದ ಮಾರ್ಗ ಬೆಳೆಯಲೂ ಇವರ ದರ್ಶನ ಸ್ಪೂರ್ತಿನೀಡಿತು. ಇವರ ಶಿಷ್ಯರಾದ ನರಹರಿ ತೀರ್ಥರು ಯಕ್ಷಗಾನ ಹಾಗೂ ಕೂಚುಪುಡಿ ನೃತ್ಯ ಪ್ರಾಕಾರಗಳ ಪುನರುತ್ಥಾನಕ್ಕೂ, ಬೆಳವಣಿಗೆಗೂ ಪ್ರೋತ್ಸಾಹಿಸಿದರು.
ಪ್ರಚಾರ
ಭಾರತದಲ್ಲೆಡೆ ದ್ವೈತಮತವನ್ನು ಪ್ರಚಾರಿಸಿದರು. ಎರಡು ಬಾರಿ ಬದರಿ ಯಾತ್ರೆ ಮಾಡಿ ವೇದವ್ಯಾಸ ರೂಪಿಯಾದ ಪರಮಾತ್ಮನನ್ನು ಕಂಡು,ಪರಮಾತ್ಮನಿಂದ ವೇದಗಳನ್ನು ಕಲಿತು ಉಡುಪಿಗೆ ಹಿಂದಿರುಗಿದರು. ಮಧ್ವಾಚಾರ್ಯರು ಒಂಬತ್ತು ಜನರಿಗೆ ಸನ್ಯಾಸಿ ದೀಕ್ಷೆಯನ್ನು ನೀಡಿದರು, ವೃಷ್ಣ ಮಠದಲ್ಲಿ ಶ್ರೀ ವೃಷ್ಣನ ವಿಗ್ರಹವನ್ನು ಸ್ಥಾಪಿಸಿದರು. ಶ್ರೀ ವೃಷ್ಣನು ತನ್ನ ಮಾವನ ಮನೆಯಾದ ಸಮುದ್ರ ದಿಂದ ಅಚಾರ್ಯರಿಗಾಗಿ ಗೊಪಿಯ ಉಂಡೇಯೊಳಗೆ ಕೂತು ದೊರಕಿದನು
ಕೃತಿಗಳು
ಶ್ರೀ ಮಧ್ವಾಚಾರ್ಯರು ಅನೇಕ ಕೃತಿಗಳನ್ನು ಸಂಸ್ಕೃತದಲ್ಲಿ ಬರೆದಿದ್ದಾರೆ. ಅವರ ಗ್ರಂಥಗಳನ್ನು ಸರ್ವಮೂಲಗ್ರಂಥಗಳು ಎಂದು ಕರೆಯಲಾಗುತ್ತದೆ. ಅವುಗಳಲ್ಲಿ ಇಂದು ಉಪಲಬ್ಧವಾದವುಗಳು ಹೀಗಿವೆ:
ಶಿಷ್ಯರು
ಶ್ರೀ ಮಧ್ವಾಚಾರ್ಯರ ಶಿಷ್ಯವರ್ಗ ಅಪಾರವಾದುದಾಗಿತ್ತು. ಅವರಲ್ಲಿ ಪ್ರಮುಖರಾದ ಕೆಲವರನ್ನು ಹೀಗೆ ಗುರುತಿಸಬಹುದು
ಉಲ್ಲೇಖ
ವರ್ಗ:ಇತಿಹಾಸ ವರ್ಗ:ಅಧ್ಯಾತ್ಮ ವರ್ಗ:ಹಿಂದೂ ಧರ್ಮ ವರ್ಗ:ಯೋಗಿಗಳು ಮತ್ತು ಸನ್ಯಾಸಿಗಳು ವರ್ಗ:ಹಿಂದೂ ಧರ್ಮದ ಸಂತರು
ಪೌಲ್ ಡಿರಾಕ್
ಇವರು ಎಲೆಕ್ಟ್ರಾನ್‌ಗಳ ಗುಣಸ್ವಭಾವಗಳನ್ನು ವಿವರಿಸುವ ಗಣಿತ ಸಮೀಕರಣಗಳನ್ನು ಪ್ರತಿಪಾದಿಸಿ ಪ್ರಸಿದ್ಧರಾದರು.ಇವರಿಗೆ ಈ ಸಾಧನೆಗೆ ಹಾಗೂ ಕ್ವಾಂಟಮ್ ಯಂತ್ರ ವಿಜ್ಞಾನ(Quantum Mechanics)ನಲ್ಲಿ ನೀಡಿದ ಕೊಡುಗೆಗಳಿಗಾಗಿ ೧೯೩೩ ರಲ್ಲಿ ನೋಬೆಲ್ ಪ್ರಶಸ್ತಿ ದೊರೆಯಿತು.
ಬದುಕು ಮತ್ತು ಸಾಧನೆ
ಜನನ ಇಂಗ್ಲೆಂಡಿನ ಬ್ರಿಸ್ಟಲ್ಲಿನಲ್ಲಿ (8-8-1902). ಬಾಲ್ಯದಿಂದಲೇ ಒಲವು ಗಣಿತದತ್ತ ಹರಿದಿತ್ತು. ಆದರೆ ಶುದ್ಧ ಗಣಿತಾಧ್ಯಯನದಿಂದ ಜೀವನ ನಿರ್ವಹಣೆ ಆಗಲಾರದು ಎಂಬ ಅರಿವು ಮೂಡಿದ್ದರಿಂದ ತರುಣ ಡಿರಾಕ್ (1918) ವಿದ್ಯುತ್ ಎಂಜಿನಿಯರಿಂಗಿನ ಅಧ್ಯಯನಕ್ಕೆ ತೆರಳಿದ. ಡಿರಾಕನ ಗಣಿತಪ್ರಿಯಮನಸ್ಸು ಎಂಜಿನಿಯರಿಂಗಿನ ಸನ್ನಿಹಿತ ಗಣನೆಗಳ (ಅಪ್ರಾಕ್ಸಿಮೇಟ್ ಕ್ಯಾಲ್ಕುಲೇಶನ್ಸ್) ತಳಪಾಯದಲ್ಲಿ ಹುದುಗಿದ್ದ ಗಣಿತಸೌಂದರ್ಯವನ್ನು ಅನ್ವೇಷಿಸದಿರಲಿಲ್ಲ. ಎಂಜಿನಿಯರಿಂಗಿನಲ್ಲಿ ಪದವಿಯನ್ನು ಪಡೆದ (1921) ಬಳಿಕ, ಉದ್ಯೋಗ ದೊರೆಯದ್ದರಿಂದ, ಸ್ಟ್ರೋಬೊಸ್ಕೋಪ್ ಬಗ್ಗೆ ಸಂಶೋಧನೆ ನಡೆಸಲು ನಿರ್ಧರಿಸಿದ. ಡಿರಾಕನ ಗಣಿತಾಸಕ್ತಿಯನ್ನು ಗಮನಿಸಿದ್ದ ಬ್ರಿಸ್ಟಲ್ ವಿಶ್ವವಿದ್ಯಾಲಯ ಈತನನ್ನು ಶುಲ್ಕರಹಿತವಾಗಿ ಗಣಿತಾಧ್ಯಯನ ಮಾಡಲು ತನ್ನಲ್ಲಿಗೆ ಆಹ್ವಾನಿಸಿತು. ಮೂರು ವರ್ಷಗಳಲ್ಲಿ ಕಲಿಯಬೇಕಾದ ಶುದ್ಧ ಹಾಗೂ ಅನ್ವಿತ ಗಣಿತಗಳನ್ನು ಕಲಿತು ಪರಿಣತನಾದ ಡಿರಾಕ್ ಮುಂದೆ ವಿಜ್ಞಾನಿಯಾಗಿ (ಎಂಜಿನಿಯರ್ ಆಗಿ ಅಲ್ಲ) ಕಾರ್ಯೋದ್ಯುಕ್ತನಾದ.
ಎಂಜಿನಿಯರಿಂಗ್ ವಿದ್ಯಾರ್ಥಿ ಆದಾಗಿನಿಂದಲೂ ಡಿರಾಕನ ಒಲವು ರಿಲೆಟಿವಿಟಿ ಕಡೆಗಿತ್ತು. ಆಗ ತಾನೇ (1918) ಪ್ರಬುದ್ಧತೆಗೆ ಬರುತ್ತಿದ್ದ ಈ ಸಿದ್ಧಾಂತದ ಬಗ್ಗೆ ಡಿರಾಕ್ ಸ್ವತಃ ಚಿಂತನೆ ಹರಿಸಿ ಅಧ್ಯಯನ ನಡೆಸಿದ. 1923ರಲ್ಲಿ ಡಿರಾಕ್ ಕೇಂಬ್ರಿಜ್ಜಿನ ಸೇಂಟ್ ಜಾನ್ ಕಾಲೇಜನ್ನು ಸಂಶೋಧನ ವಿದ್ಯಾರ್ಥಿಯಾಗಿ ಸೇರಿಕೊಂಡ. ಪ್ರಾರಂಭದ ದಿವಸಗಳಲ್ಲಿ ಹ್ಯಾಮಿಲ್ಟೋನಿಯನ್ ವಿಧಾನಗಳ ಬಗ್ಗೆ ತೀವ್ರವಾದ ಅಧ್ಯಯನ ನಡೆಸಿ ಮುಂದೆ ಉಷ್ಣತೆಯ ಓಟದಿಂದ (ಟೆಂಪರೆಚರ್ ಗ್ರೇಡಿಯೆಂಟ್) ವಿಯೋಜನೆ (ಡಿಸೋಸಿಯೇಷನ್) ಎಂಬ ಸಮಸ್ಯೆಯನ್ನು ಕುರಿತು ಚಿಂತನೆಯನ್ನು ಹರಿಸಿದ. ಬೋರ್ ಪರಮಾಣು ಮಾದರಿಯ (ಬೋರ್ಸ್ ಆ್ಯಟಮ್ ಮೋಡೆಲ್) ಅಭ್ಯಾಸವನ್ನು ಮಾಡಿ ಸಂಖ್ಯಾಕಲನ ಬಲ ವಿಜ್ಞಾನವನ್ನು (ಸ್ಟ್ಯಾಟಿಸ್ಟಿಕಲ್ ಮೆಕ್ಯಾನಿಕ್ಸ್) ಕಲಿತುಕೊಂಡ. ಈ ವಿಷಯದ ಮೇಲೆ ಬರೆದ ಒಂದು ಸಂಶೋಧನ ಪ್ರಬಂಧ (ಪರಮಾಣುಗಳು, ಎಲೆಕ್ಟ್ರಾನುಗಳು ಮತ್ತು ವಿಕಿರಣ-ಇವುಗಳ ನಡುವಿನ ಸಂಖ್ಯಾಕಲನೀಯ ಸಮತೋಲದ ನಿರ್ಬಂಧಗಳು), ಪ್ರೊಸೀಡಿಂಗ್ಸ್ ಆಫ್ ರಾಯಲ್ ಸೊಸೈಟಿಯಲ್ಲಿ ಪ್ರಕಟವಾಯಿತು. ರಾಸಾಯನಿಕ ಕ್ರಿಯೆ ನಡೆಸಬಲ್ಲ ಅನಿಲಗಳನ್ನು ಒಳಗೊಂಡಿರುವ ಒಂದು ನಾಳದ ಎರಡು ಕೊನೆಗಳಲ್ಲಿ ಉಷ್ಣತಾ ಓಟವನ್ನು ಪ್ರಯುಕ್ತಿಸಿದಾಗ ಸಾರತೆಗಳಲ್ಲಿ (ಕನ್ಸೆಂಟ್ರೇಷನ್) ತಲೆದೋರುವ ಮತ್ತು ಅಳತೆ ಮಾಡಬಹುದಾದ ವ್ಯತ್ಯಾಸವನ್ನು ಡಿರಾಕ್ ಗಣನೆ ಮಾಡಿ ಶೋಧಿಸಿದ. ರಾಸಾಯನಿಕ ಕ್ರಿಯಾಸ್ಥಿರಾಂಕದ (ರಿಆ್ಯಕ್ಷನ್ ಕಾನ್ಸ್‍ಟೆಂಟ್) ಮೇಲೆ ಉಷ್ಣತೆಯ ಅವಲಂಬನೆಯು ರಿಲೆಟಿವಿಟ್ಯಾತ್ಯಕ ವ್ಯವಸ್ಥೆಗಳಲ್ಲಿ ಸಹ ವಾಂಟ್‍ಹಾಫ್‍ನ ನಿಯಮವನ್ನು ಅನುಸರಿಸುತ್ತದೆ ಎಂಬುದಾಗಿ ಡಿರಾಕ್ ತೀರ್ಮಾನಿಸಿದ. ಅಂತಿಮವಾಗಿ ಆತ ಸಂಖ್ಯಾಕಲನೀಯ ಸಮತೋಲದಲ್ಲಿರುವ ಒಂದು ಏಕಪರಮಾಣ್ವಕ ಅನಿಲದ ಅಯಾನೀಕರಣವನ್ನು ಗಣಿಸಿ ಸಹಾರವರ ಸಿದ್ಧಾಂತ ಹಾಗೂ ಇದರ ಫೌಲರ್ ಸಾರ್ವತ್ರೀಕರಣ ಎರಡನ್ನೂ ಪಡೆದ. ಹೀಗೆ ಸಾಗಿದ ಡಿರಾಕನ ಫಲವಂತ ಚಿಂತನೆ ಕ್ವಾಂಟಮ್ ಬಲವಿಜ್ಞಾನದ ಹಳೆಯ ಸಮಸ್ಯೆಗಳನ್ನು ಹೊಸತಾಗಿ ಎತ್ತಿಕೊಂಡಿತು. ನೀಲ್ಸ್ ಬೋರನ ಆವೃತ್ತಿ (ಫ್ರೀಕ್ವೆನ್ಸಿ) ನಿಯಮಕ್ಕೆ ಡಾಪ್ಲರ್ ತತ್ತ್ವವನ್ನು ಅನ್ವಯಿಸಿದ. 1925ರಲ್ಲಿ ಹೈಸನ್‍ಬರ್ಗನ ಕ್ವಾಂಟಮ್ ಬಲವಿಜ್ಞಾನದ ಸೆಮಿನಾರಿನಲ್ಲಿ ಭಾಗವಹಿಸಿದ ಡಿರಾಕನು ವ್ಯತ್ಯಯನ ಆವರಣಗಳಿಗೂ (ಕಾಮ್ಯುಟೇಷನ್ ಬ್ರ್ಯಾಕೆಟ್ಸ್) ಅಭಿಜಾತ (ಕ್ಲ್ಯಾಸಿಕಲ್) ಪಾಯಿಸ್ಸಾನ್ ಆವರಣಗಳಿಗೂ ಇರುವ ಸಾದೃಶ್ಯವನ್ನು ಕಂಡುಕೊಂಡ. ಈ ಚಿಂತನೆಯ ಫಲವಾಗಿ ಮಾಡಿದ ಸಂಶೋಧನ ಪ್ರಬಂಧ ಕ್ವಾಂಟಮ್ ಬಲವಿಜ್ಞಾನದ ಮೂಲಭೂತ ಸಮೀಕರಣಗಳೂ (ಫಂಡಮೆಂಟಲ್ ಇಕ್ವೇಷನ್ಸ್ ಆಫ್ ಕ್ವಾಂಟಮ್ ಮೆಕ್ಯಾನಿಕ್ಸ್) ಎಂಬ ಹೆಸರಿನಿಂದ ಪ್ರೊಸೀಡಿಂಗ್ಸ್ ಆಫ್ ದಿ ರಾಯಲ್ ಸೊಸೈಟಿಯಲ್ಲಿ ಪ್ರಕಟವಾಯಿತು. ಕ್ವಾಂಟಮ್ ಬೀಜಗಣಿತವನ್ನೂ ಅವಕಲನವನ್ನೂ (ಡಿಫರೆನ್ಸಿಯೇಷನ್) ಡಿರಾಕ್ ವಿಕಾಸಗೊಳಿಸಿದ. ಇವುಗಳ ಮೂಲಕ ಕ್ವಾಂಟೀಕರಣದ (ಕ್ವಾಂಟೈಸೇಷನ್) ನಿಯಮಗಳು ಮತ್ತು ಕ್ವಾಂಟಮ್ ವ್ಯವಸ್ಥೆಗಳ ಚಲನ ಸಮೀಕರಣಗಳನ್ನು ನಿರೂಪಿಸುವುದಕ್ಕೆ ಸಾಧ್ಯವಾಯಿತು. ಸೃಷ್ಟಿ ಮತ್ತು ಸಂಹಾರ ಪರಿಕರ್ಮಿಗಳನ್ನೂ (ಕ್ರಿಎಟಿವ್ ಅಂಡ್ ಅನಿಹಿಲೇಷನ್ ಆಪರೇಟರ್ಸ್) ಬಳಕೆಗೆ ತರಲಾಯಿತು. ಡಿರಾಕನ ಇನ್ನೊಂದು ಪ್ರಮುಖ ಕೊಡುಗೆ ಫರ್ಮಿ-ಡಿರಾಕ್ ಸಂಖ್ಯಾಕಲನ. ಡಿರಾಕ್-ಜೋರ್ಡನ್‍ರ ಪರಿವರ್ತನ ಸಿದ್ಧಾಂತವು (ಟ್ರಾನ್ಸ್‍ಫಾರ್ಮೇಷನ್ ಥಿಯರಿ) ಕ್ವಾಂಟಮ್ ಸಿದ್ಧಾಂತವನ್ನು ಸುಭದ್ರ ತಳಹದಿಯ ಮೇಲೆ ನೆಲೆಗೊಳಿಸಿತು.
1926ರಲ್ಲಿ ಡಿರಾಕ್ ಕೊಪನ್‍ಹೇಗನ್ನಿಗೆ ಪಯಣಿಸಿ ಆ ವರ್ಷದ ಕೊನೆಯವರೆಗೂ ನೀಲ್ಸ್ ಬೋರ್‍ನ ಸಂಸ್ಥೆಯಲ್ಲಿದ್ದ. ಮುಂಚೆ ಗಟಿಂಗೆನ್ನಿಗೆ ಸಾಗಿ ವಿಜ್ಞಾನದ ಇತರ ಸೀಮಾಪುರುಷರಾದ ಪೌಲಿ, ಸಮರ್‍ಫೆಲ್ಡ್, ಬಾರ್ನ್ ಫ್ರ್ಯಾಂಕ್, ಹಿಲ್ಬರ್ಟ್, ಕುರಾಂಟ್ ಮುಂತಾದವರೊಂದಿಗೆ ವಿಚಾರ ವಿನಿಮಯ ನಡೆಸಿದ. ಎಲೆಕ್ಟ್ರಾನಿಗೆ ಸಂಬಂಧಿಸಿದ ಕ್ವಾಂಟಮ್ ಬಲವಿಜ್ಞಾನವನ್ನು 1928ರಲ್ಲಿ ಡಿರಾಕ್ ನಿರೂಪಿಸಿದ. ಅನಿರ್ಬಂಧಿತ ಎಲೆಕ್ಟ್ರಾನಿಗೆ ರಷ್ಟು ಗಿರಕಿ (ಸ್ಪಿನ್) ಇರಬೇಕೆಂದು ಇದರಿಂದ ಸಿದ್ಧವಾಯಿತು. ಡಿರಾಕ್ ಬರೆದು 1930ರಲ್ಲಿ ಪ್ರಕಟವಾದ ದಿ ಪ್ರಿನ್ಸಿಪಲ್ಸ್ ಆಫ್ ಕ್ವಾಂಟಮ್ ಮೆಕ್ಯಾನಿಕ್ಸ್ ಎಂಬ ಗ್ರಂಥವು ಇಂದಿಗೂ (1957) ಒಂದು ಶ್ರೇಷ್ಠ ಶಿಷ್ಟ ಆಕರ ಗ್ರಂಥವಾಗಿದೆ. ರಂಧ್ರಸಿದ್ಧಾಂತ (ಹೋಲ್ ಥಿಯರಿ, ಮತ್ತು ಋಣಾತ್ಮಕ ಶಕ್ತಿಸ್ಥಿತಿಗಳು (ನೆಗಟಿವ್ ಎನರ್ಜಿ ಸ್ಟೇಟ್ಸ್) ಎಂಬುವನ್ನು ಡಿರಾಕನು ಎಲೆಕ್ಟ್ರಾನುಗಳ ಮತ್ತು ಪ್ರೋಟಾನುಗಳ ಒಂದು ಸಿದ್ಧಾಂತ ಎಂಬ ಲೇಖನದಲ್ಲಿ ವಿವರಿಸಿದ್ದಾನೆ. ಈತನ ಕ್ರೋಡೀಕರಣದ ಪ್ರಕಾರ ಎಲೆಕ್ಟ್ರಾನ್ ಮತ್ತು ಪ್ರೋಟಾನುಗಳು ಕೂಡಿ ಭೌತವಸ್ತುಗಳು ಆಗಿವೆ ಎಂದಿದೆ.  ತಾತ್ತ್ವಿಕವಾಗಿ ನಿರೂಪಿಸಿದ್ದ ರಂಧ್ರ ಸಿದ್ಧಾಂತಕ್ಕೆ ಪ್ರಾಯೋಗಿಕ ಸಮರ್ಥನೆ ದೊರೆತದ್ದು 1932ರಲ್ಲಿ.  ಮರುವರ್ಷ (1933) ಡಿರಾಕನು ಪಾಸಿಟ್ರಾನ್ ಸಿದ್ಧಾಂತವನ್ನು ಪ್ರಕಟಿಸಿದ. ಎರಡನೆಯ ಕ್ವಾಂಟೀಕರಣದ (ಸೆಕೆಂಡ್ ಕ್ವಾಂಟೈಸೇಷನ್) ಫಲವಾಗಿ ಪ್ರತಿಕಣ (ಆ್ಯಂಟಿ ಪಾರ್ಟಿಕಲ್) ಹಾಗೂ ಕಾಂತೀಯ ಏಕಧ್ರುವ (ಮ್ಯಾಗ್ನೆಟಿಕ್ ಮಾನೋಪೋಲ್) ಎಂಬ ಪರಿಕಲ್ಪನೆಗಳನ್ನು ಡಿರಾಕ್ ತನ್ನ ಸಂಶೋಧನೆಗಳ ಹಾದಿಯಲ್ಲಿ ಪ್ರಕಟಿಸಿದ. ಕಾಂತೀಯ ಏಕಧ್ರುವದ ಅಸ್ತಿತ್ವವನ್ನು ಗುರುತಿಸಲಾಗಿದೆ ಎಂದು 1975ರಲ್ಲಿ ವರದಿ ಆಗಿದ್ದರೂ ಅದು ಇನ್ನೂ ಮನ್ನಣೆಪಡೆದಿಲ್ಲ.  ಈಥರ್ ಸಿದ್ಧಾಂತದ ಪುನಃ ಪರೀಕ್ಷೆ ಹಾಗೂ ಗುರುತ್ವ ಕ್ಷೇತ್ರದ ಕ್ವಾಂಟೀಕರಣಗಳು ಕೂಡ ಈತನ ಕೊಡುಗೆಗಳೇ.  ಅಲೆ ಬಲವಿಜ್ಞಾನದಲ್ಲಿ (ವೇವ್ ಮೆಕ್ಯಾನಿಕ್ಸ್) ಈತ ಮಾಡಿದ ಕೆಲಸಕ್ಕಾಗಿ ಹಾಗೂ ಪ್ರತಿಕಣಗಳ ಸಿದ್ಧಾಂತದ ಮಂಡನೆಗಾಗಿ ಡಿರಾಕನಿಗೆ 1933ರಲ್ಲಿ ಶ್ರೇಡಿಂಗರನೊಡನೆ ಭೌತವಿಜ್ಞಾನದ ನೊಬೆಲ್ ಪಾರಿತೋಷಿಕ ಲಭಿಸಿತು. ಡಿರಾಕನಿಗೆ ಲಭಿಸಿರುವ ಇತರ ಗೌರವ ಮನ್ನಣೆಗಳು ವಿಫುಲವಾಗಿವೆ. ಹಿಂದೊಮ್ಮೆ ಸರ್ ಐಸಾಕ್ ನ್ಯೂಟನ್ ಅಲಂಕರಿಸಿದ್ದ ಲುಕ್ಯಾಷಿಯನ್ ಗಣಿತ ಪ್ರಾಧ್ಯಾಪಕ ಹುದ್ದೆಯು ಡಿರಾಕ್‍ಗೆ ಲಭಿಸಿದ್ದು ಆತನ ಹಿರಿಮೆಯನ್ನು ತೋರಿಸುತ್ತದೆ.
ಅಕ್ಟೋಬರ್ 20, 1984ರಲ್ಲಿ ಅಮೆರಿಕಾದ ಫ್ಲಾರಿಡಾದ ತಲ್ಲಹಸೆಯಲ್ಲಿ ಡಿರಾಕ್ ನಿಧನರಾದರು.
ಬಾಹ್ಯಸಂಪರ್ಕಗಳು
ವರ್ಗ:ವಿಜ್ಞಾನಿಗಳು ವರ್ಗ:ಭೌತಶಾಸ್ತ್ರ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಜವಾಹರ ನವೋದಯ ವಿದ್ಯಾಲಯ, ಆಲಮಟ್ಟಿ , ಬಿಜಾಪುರ
ಜವಾಹರ ನವೋದಯ ವಿದ್ಯಾಲಯ ವು, ಬಿಜಾಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನ ಆಲಮಟ್ಟಿ ಗ್ರಾಮದಲ್ಲಿ ಸ್ಥಾಪಿತವಾಗಿದೆ.
ಜವಾಹರ ನವೋದಯ ವಿದ್ಯಾಲಯ, ಆಲಮಟ್ಟಿ, ಬಿಜಾಪುರದ ಅಧಿಕೃತ ಅಂತರ್ಜಾಲ ತಾಣ
ಜವಾಹರ ನವೋದಯ ವಿದ್ಯಾಲಯ, ಆಲಮಟ್ಟಿ, ಬಿಜಾಪುರದ ಹಳೆಯ ವಿದ್ಯಾರ್ಥಿಗಳ ಅಧಿಕೃತ ಅಂತರ್ಜಾಲ ತಾಣ
ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಶಿಲಾಬಾಲಿಕೆ
ಶಿಲಾಬಾಲಿಕೆ ಅಥವಾ ಸಲಾಬಾಂಜಿಕೆ ಭಾರತೀಯ ಶಿಲ್ಪಕಲೆಯಲ್ಲಿ ಮರದ ಕೆಳಗೆ ವಿವಿಧ ಭಂಗಿಗಳಲ್ಲಿ ನಿಂತಿರುವ ಕನ್ಯೆಯ ರೂಪವನ್ನು ಚಿತ್ರಿಸುವ ಶೈಲಿ. ಬೇಲೂರು, ಹಳೇಬೀಡು ಮತ್ತು ಸೋಮನಾಥಪುರಗಳ ಹೊಯ್ಸಳ ದೇವಾಲಯಗಳಲ್ಲಿ ಈ ಶಿಲ್ಪಗಳು ಪ್ರಮುಖವಾಗಿವೆ.
ವರ್ಗ:ಶಿಲ್ಪಕಲೆ ವರ್ಗ:ಹೊಯ್ಸಳ ವಂಶ
ನ್ಯೂ ಕಲಾ ಪದವಿ ಪೂರ್ವ ಮಹಾವಿದ್ಯಾಲಯ, ಬಿಜಾಪುರ
ನ್ಯೂ ಕಲಾ ಪದವಿ ಪೂರ್ವ ಮಹಾವಿದ್ಯಾಲಯ, ಬಿಜಾಪುರ
ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಯುದ್ಧ
250px|right|thumbnail|[[ಎರಡನೇ ಮಹಾಯುದ್ಧದಲ್ಲಿ ಅಮೇರಿಕ ದೇಶ ಜಪಾನಿನ ನಾಗಾಸಾಕಿ ನಗರದ ಮೇಲೆ ಅಣುಬಾಂಬ್ ವಿಸ್ಪೋಟಿಸಿದ ದೃಶ್ಯ]] [ರಾಜ್ಯ]ಗಳ ಅಥವಾ ದೊಡ್ಡ ಗುಂಪುಗಳ ಮಧ್ಯ ಆಯುಧಗಳ ಉಪಯೋಗದೊಂದಿಗೆ ನಡೆಯುವ ಕಾಳಗಗಳಿಗೆ 'ಯುದ್ಧ ಎಂದು ಹೆಸರು. ಯುದ್ಧಗಳು ಮುಖ್ಯವಾಗಿ [ಸಾರ್ವಭೌಮತ್ವ]ಕ್ಕಾಗಿ, ಪ್ರದೇಶಕ್ಕಾಗಿ, ಪದಾರ್ಥಗಳಿಗಾಗಿ, [ಧರ್ಮ]ಕ್ಕಾಗಿ ಅಥವಾ ಸಿದ್ಧಾಂತ(ideology)ಗಳಿಗಾಗಿ ನಡೆಯುತ್ತವೆ. ಒಂದು [ರಾಜ್ಯ]ದೊಳಗಿನ ಪಂಗಡಗಳ ಮಧ್ಯ ನಡೆಯುವ ಯುದ್ಧಗಳು [ಅಂತಃಕಲಹ] ಅಥವಾ ಒಳಯುದ್ಧ ಎಂದು ಕರೆಯಲ್ಪಡುತ್ತವೆ. ಯುದ್ಧದ ಒಂದು ಉಬ್ಬು ಚಿತ್ರ (೧೮೯೬).
ವರ್ಗ:ಯುದ್ಧ
ಬಿ.ಎಲ್.ಡಿ.ಈ.ಸಂಸ್ಥೆಯ ಪ್ರಾಥಮಿಕ ಶಾಲಾ ಶಿಕ್ಷಕರ ತರಬೇತಿ ಮಹಾವಿದ್ಯಾಲಯ, ಬಿಜಾಪುರ
ಬಿ.ಎಲ್.ಡಿ.ಈ.ಸಂಸ್ಥೆಯ ಪ್ರಾಥಮಿಕ ಶಾಲಾ ಶಿಕ್ಷಕರ ತರಬೇತಿ ಮಹಾವಿದ್ಯಾಲಯ, ಬಿಜಾಪುರ
ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಬಿಜಾಪುರ ಪ್ರಗತಿಪರ ಜಿಲ್ಲಾ ಶಿಕ್ಷಣ ಸಂಸ್ಥೆ
ಬಿಜಾಪುರ ಪ್ರಗತಿಪರ ಜಿಲ್ಲಾ ಶಿಕ್ಷಣ ಸಂಸ್ಥೆವು ಬಿಜಾಪುರ ನಗರದಲ್ಲಿ  ಶ್ರೀ ಬಂಥನಾಳ ಶಿವಯೋಗಿ ಸ್ವಾಮೀಜಿ ಹಾಗೂ ವಚನ ಪಿತಾಮಹ ಡಾ.ಫಕೀರಪ್ಪ .ಗುರುಬಸಪ್ಪ .ಹಳಕಟ್ಟಿಯವರಿಂದ ೧೯೧೦ರಲ್ಲಿ ಸ್ಥಾಪಿತವಾಗಿದೆ. ಸಂಘವು ೨೦೧೦ರಲ್ಲಿ ಶತಮಾನೋತ್ಸವವನ್ನು ಆಚರಿಸಿತು.